Foto ubod - Luka i Luka oči u oči, prvi put - Admiral Bet SPORT\nFoto ubod – Luka i Luka oči u oči, prvi put\nMilovan Longinov Posted on 8. jula 2019. 16:00 8. jula 2019. 15:49\nReal Madrid je danas počeo pripreme za novu sezonu, a u centru pažnje bio je naš Luka Jović.\nKao što smo već pisali, Jović je odlučio da skrati odmor i da na startu priprema bude na raspolaganju Zinedinu Zidanu, u prevodu već od danas, samo dve nedelje nakon poslednje utakmice u prošloj sezoni.\nJović je posle EP za mlade odmorio samo 15 dana i potom stigtao u Madrid i danas je prvi put bio u trening centru Valdebebas, gde se susreo i sa Lukom Modrićem.\nNije poznato o čemu su pričali, ali verujemo da će se još kako razumeti na terenu, i da bi ovaj tandem mogao da bude udaran za novi tim Real Madrida.\nPodsetimo, naš Luka je u Madrid stigao ovog leta za 60 miliona evra, dok je stariji imenjak iz Totenhema došao još 2012. godine za 40 miliona i vremenom je postao ključni čovek u najjačem Realu u istoriji.\nTagovi : foto, luka jović, luka modrić, real madrid\nKej Si Rivers ostaje u ABA ligi?


Dzudo turnir okupio u Bijeljini preko 500 takmičara iz 10 zemalja /VIDEO/ - NTV Arena\nDzudo turnir okupio u Bijeljini preko 500 takmičara iz 10 zemalja /VIDEO/\nNajbolji srpski džudista Nemanja Majdov je, na otvaranju Međunarodnog džudo turnira “Trofej Pantera” u Bijeljini pred 500 učesnika, poručio djeci da treba da vjeruju u sebe i da u životu uvijek biraju časniji, a ne lakši put.\n“Fenomenalan je osjećaj biti uzor djeci, pogotovo u vrijeme kada su se vrijednosti poremetile, bar da probamo djecu privući na pravu stranu, da vide prave vrijednosti, da se bave sportom, da nauče da se samo svojim trudom može sve postići”, rekao je Majdov.\nPrema riječima predsjednika Džudo kluba “Panteri” Bijeljina Ognjena Đuke timovi dolaze iz Rumunije, Slovenije, Mađarske, Makedonije, Bugarske, Poljske, Grčke, Srbije, a BiH učestvuje sa više od 40 klubova.\nĐuka je naveo da je ponosan na turnir čiji je promoter najbolji srpski džudista u istoriji Nemanja Majdov, ocjenjujući da to dovoljno govori o značaju ovog događaja.\nTags: dzudo, nemanja majdov, sport, turnir\nObilježeno 80 godina od stradanja Srba u Garavicama /VIDEO/


Zapošljavanje – transparentno i objektivno – NOVA NAŠA REČ\n7 Avgusta, 2020 Nova Naša Reč Leskovac 0\nUsvajanjem niza zakonskih akata u okviru procesa reforme javne uprave u Srbiji u poslednjih nekoliko godina, promenjeni su uslovi pod kojima možete da postanete javni službenik – kako na centralnom, tako i na lokalnom nivou. Državna uprava krenula je sa primenom prakse i pravila koje privatni sektor već ima. Definisani su kriterijumi koje moraju da budu ispunjeni u procesu zapošljavanja, kako bi građanima na usluzi bili dobri službenici. O kakvim kriterijumima je reč, više u izveštaju koji sledi.\nReforma javne uprave postavila je uslove da zapošljavanje i napredovanje državnih službenika bude transparentno i objektivno, te da odabrani kandidati moraju da poseduju određeno znanje, sposobnosti i lične osobine potrebne za uspešno obavljanje poslova. Šta to u praksi znači objašnjava Dragana Janković, pomoćnica direktora Službe za upravljanje kadrovima, koja ističe da se proces selekcije sastoji iz četiri faze kroz koje se proveravaju opšte i posebne funkcionalne, kao i ponašajne sposobnosti kandidata. Drugim rečima, proverava se, pored stručnosti, orijentacija ka učenju i promenama, sposobnost izgradnje međuljudskih odnosa, digitalna pismenost, savesnost, dok se u četvrtoj fazi selekcije sprovodi intervju pred komisijom.\nDragana Janković, pomoćnica direktora Službe za upravljanja kadrovima zadužena za Sektor za odabir i razvoj kadrova kaže da, ako imamo efikasnog i motivisanog državnog službenika, onda one poslove koji su u nadležnosti tog organa isporučuje brže, efikasnije i u perspektivi\nomogućava bolji kvalitet života svakog građanina.\nZakonom su uspostavljena i osnovna načela karijernog službeničkog sistema za zaposlene u organima autonomne pokrajine i jedinicama lokalne samouprave. U okviru projekta koji je sprovodio Savet Evrope, u saradnji sa Stalnom konferencijom gradova i opština i Ministarstvom\ndržavne uprave i lokalne samouprave, aktivno učestvuje 50 opština. U ukupnim aktivnostima projekta biće obuhvaćeno 170 gradova i opština u Srbiji, kaže Tobias Flesenkemper, šef misije Saveta Evrope u Beogradu.\nJa lično verujem da, nakon što mnoge opštine obnove sastav svojih opštinskih veća i na jesen novi opštinski odbornici zauzmu svoja mesta nakon održanih lokalnih izbora – da će ovo biti dobar trenutak za nove gradonačelnike i nove opštinske odbornike da kažu „Idemo sada u\nsprovođenje preporuka koje su na stolu”. Ove preporuke, međutim, nisu sačinjene u Strazburu ili ovde u Beogradu, u Kancelariji Saveta Evrope. Ne, sačinili su ih stručnjaci na terenu, zajedno sa stručnjacima za ljudska prava i ljudske resurse u gradovima i opštinama, tako da imaju jak stepen „vlasništva“, u velikoj meri zaista dolaze sa lokala; postoje zapravo prilagođeni planovi za svaku opštinu i grad u Srbiji sa kojima radimo\nProjekat je u dva navrata finansiran iz sredstava Evropske unije i Saveta Evrope – sa 2 miliona evra tokom 2016. i 2017. godine, a potom duplo više tokom trogodišnjeg projekta koji je počeo 2018. godine – 4 miliona evra. Zakonskim rešenjima ispunjene su osnovne pretpostavke za\nprofesionalizaciju, depolitizaciju, karijerni razvoj, napredovanje u službi i stručno usavršavanje na lokalnom nivou vlasti.


Vesti april 2007\nPostavljeno, 27. april 2007. godine, Novi Sad.\nPaketi pomoći povratnicima\nNa današnjoj sednici Upravnog odbora Fonda za pružanje pomoći izbeglim, prognanim i raseljenim licima, doneta je odluka o upućivanju poziva izbeglim, prognanim i raseljenim licima koja su izrazila želju za povratak u Republiku Hrvatsku, Bosnu i Hercegovinu i Kosovo i Metohiju, da se opredele za pomoć, u vidu povratničkih paketa, vrednosti do 80 hiljada dinara.\nOd objavljivanja Javnog poziva za evidentiranje izbeglih, prognanih i raseljenih lica zainteresovanih za povratak u Republiku Hrvatsku, Bosnu i Hercegovinu i Kosovo i Metohiju, 8. marta. 2007, prijavilo se 29 porodica. Sadržaj paketa ponuđen je u nekoliko različitih varijanti, a porodice povratnka moći će da se odluče i izaberu onaj koji im najviše odgovara.\nPaket I: frižider, kombinovani šporet ili šporet na drva i veš mašina\nPaket II: motokultivator i hidropak\nPaket III: motorna testera, hidrofor i alat: bušilica, ubodna testera, brusilica.\nNa sednici je doneta i odluka da Fond obezbedi raseljenim, izbeglim i prognanim licima sa teritorije AP Vojvodine besplatan autobuski prevoz u njihova prethodna mesta boravka. Pravo na prevoz imaju lica koja nisu u mogućnosti da samostalno snose troškove prevoza, a potrebno im je da odu u mesto prethodnog prebivališta u cilju pribavljanja osnovne lične dokumentacije, dokumentacije za regulisanje statusnih pitanja i informisanja o mogućnostima povratka.\nPrevoz će biti obezbeđen jednom mesečno, počev od kraja maja meseca 2007. godine, na relaciji: Ruma - Nova Pazova - Inđija - Novi Sad - Bačka Palanka - Ilok -Vukovar -Vinkovci - Županja - Popovača - Sisak - Petrinja - Glina - Vojnić - Slunj - Korenica - Udbina - Gračac - Obrovac - Benkovac, u trajanju od ukupno četiri dana. Javni poziv za besplatan autobuski prevoz izbeglih i prognanih lica biće objavljen u sredstvima javnog informisanja već naredne nedelje.\nUz pomoć Garancijskog fonda obezbeđeni novi traktori\nPredsednik Saveta za izbegla, prognana i raseljena lica Izvršnog veća Vojvodine dr Janko Veselinović i direktor Garancijskog fonda AP Vojvodine Goran Vasić posetili su danas domaćinstvo Joša Bajića poljoprivrednika iz Starih Banovaca u sremskoj opštini Stara Pazova. Jošo Bajić je uz pomoć Grancijskog fonda, na petogodišnji kredit kupio novi traktor za potrebe svog gazdinstva. Garancije pokrajinskog fonda obezbedile su mu nabavku mehanizacije po veoma povoljnim uslovima, jer se radi o kreditu sa grejs periodom od godinu dana, kamatom nižom od komercijalne i ratama koje se otplaćuju jednom godišnje, svakog 1. decembra.


Vlada odlučila: Novi minimalac - 155 dinara na sat, sindikati tražili 157 dinara\nArhiva, ilustracija - Radnice u fabrici.\nNova minimanla cena rada u Srbiji u 2019. godini biće 155 dinara (oko 1,3 evra) po satu, što znači da će minimalna mesečna zarada iznositi 27.022 dinara neto, odlučila je Vlada Srbije nakon sednice Socijalno-ekonomskog saveta. Tokom tekuće godine, minimalna cena rada je 143 dinara po satu, odnosno 24.882 mesečno, što znači da će minimalac biti povećan za 8,6 odsto.\nNova minimalna cena rada u Srbiji, međutim, nije proizvod dogovora sindikata, Vlade i predstavnika poslodavaca koji zajedno čine Socijalno-ekonomski savet, pošto su je podržali samo poslodavci i predstavnici Vlade, ali ne i predstavnici radnika koji su tražili povišicu od 10 odsto.\nPregovori o novoj ceni radi trajali su od sredine prošlog meseca, a zakonska obaveza da se do 15. septembra donese odluka o iznosu minimalca, koju, ukoliko se socijalni ne dogovore, donosi Vlada, što je ove godine slučaj.\nPredstavnici sindikata saopštili su da nisu mogli da prihvate odluku od 8,6 odsto jer je na sastanku predstavnika sindikata, koji je prethodio sednici Socijlno-ekonomskog saveta, dogovoreno da se traži povećanje od 10 odsto, pa bez ponovnog odlučivanja organa tih organizacija oni nisu mogli da prihvate novu cenu.\nSindikalci, međutim, ipak nisu potpuno nezadovoljni, jer su, kako je rekao predsednik Saveza samostalnih sindikata Srbije Ljubisav Orbović, postigli dogovor sa poslodavcima i predstavnicima vlade da u naredne tri godine minimalna cena rada dostigne visinu minimalne potrošačke korpe.\n"Mislim da je to izuzetan rezultat pregovora sindinakata i poslodavaca. Njihove polazne tačke bile su mnogo dalje od toga, poslodavci su tražili pet odsto, sindikati 15, pa 10 odsto, ali ovih 8,6 odsto je, sa stanovišta vlade, realno povećanje”, rekao je ministar finansija Siniša Mali.\nOvo povećanje deo je šireg paketa mera koje treba da dovedu do boljeg privrednog ambijenta. U tom paketu, koji bi trebalo da se sprovede do kraja godine su i povećanje penzija, ukidanje parafiskalnih nameta i povećanje zarada u javnom sektoru.\nMinistar za rad, zapošljavanje, boračka i socijalna pitanja Zoran Ðorđević rekao je da će vlada nastaviti borbu za bolje uslove rada i borbu protiv rada na crno.\n"Više će se novca ulagati u zaštitu na radu. Mi smo otvorili to pitanje i u narednim mesecima će javnost biti upućena u to što mi radimo“, rekao je on.\nPrivreda može da podnese povećanje\nOva cena koja je postignuta je sada svršen čin, i činjenica da su se poslodavci saglasili sa njom, govori da oni mogu da izdrže to povećanje minimalne cene rada i slažem se da to može da se izdrži, rekao je ekonomista Saša Đogović za Glas Amerike.\n"Ja očekujem pored toga - Vlada je to najavila - da dođe do smanjenja nameta na rad što bi prestavljalo olakšavajuću okolnost za privredu, uz eventualno dalje kresanje nekih parafiskalnih nameta. Ne očekujem da će ovo biti udarac za domaću privredu i mislim da bi i ono povećanje koje su predlagali sindikati od 10 odsto privreda mogla da podnese uz eventualnu pomoć države, pre svega kroz povećanje neoporezivog dela zarade", kaže on.\nPodsećajući da ovo nije prvi put da je minimalna cena rada određena bez saglasnosti sindikata, Đogović je postavio pitanje odgovornosti predstavnika radnika, koji "godinama, možda i decenijama" predstavljaju radnike, čiji se položaj ne popravlja.


Turistički vodič: Beč najbolji grad za život - BalkaniYUm.TV '); } //]]>\nNajbolji grad na svetu za život je Beč, a najgori Bagdad, pokazuje istraživanje britanske konsultantske firme "Merser" objavljeno juče.\nSedam gradova u Nemačkoj, Austriji i Švajcarskoj nalaze su među prvih 10 kada je kvalitet života u pitanju, navodi se u istraživanju "Kvalitet življenja 2010", kojim je obuhvaćen 221 grad. Iza austrijske prestonice koja je zauzela prvo mesto, na drugom i trećem mestu nalaze se dva švajcarska grada, Cirih i Ženeva, a među prvih 10 su i nemački gradovi Diseldorf, na šestom mestu, Frankfurt i Mihnen, koji dele sedmo mesto, i švajcarski Bern koji je zauzeo deveto mesto.\nČetvrto mesto dele Vankuver u Kanadi i Oklend na Novom Zelandu, dok je deseto mesto zauzeo Sidnej u Australiji. Najgore rangirana je iračka prestonica Bagdad, koja je zauzela poslednje 221. mesto, a među poslednjih 10 na listi nalazi se i prestonica Haitija Port-o-Prens.\nKako piše londonski "Gardijan", samo pet britanskih gradova ušlo je na listu od kojih je najbolje rangiran London na 39. mestu. U istraživanju koje sprovodi svake godine, "Merser" procenjuje kvalitet života u gradovima širom sveta u poređenju sa Njujorkom, kome je dodeljeno 100 poena.\nTaj grad je ove godine zauzeo 49. mesto, odmah iza Vašingtona i Čikaga. Gradovi se analiziraju na osnovu 10 kategorija, među kojima su politička stabilnost, bankarske usluge, odlaganje smeća, standard i dostupnost međunarodnih škola, restorana i pozorišta i istorija prirodnih katastrofa.\nLista ima za cilj da pomogne vladama i multinacionalnim kompanijama da obezbede pravičnu kompenzaciju zaposlenima kada ih šalju na poslove u inostranstvo. Ove godine "Merser" je prvi put sačinio listu gradova na osnovu ekoloških kriterijuma kao što su dostupnost vode, uklanjanje otpada, kvalitet kanalizacione mreže, zagađenje vazduha i gužve u saobraćaju.


Moskva odgovorila Bajdenu - Blitz RS - Vesti\nMOSKVA ODGOVORILA NA BAJDENOVE PRETNJE: „Te sankcije će više pogoditi Ameriku nego Rusiju“\n– Zabrana korišćenja dolara bila bi strašna pre svega za sam Vašington. Sve svetske sile će početi da razmišljaju li im je isplativo da ulažu u tu valutu ako njihove banke u svakom trenutku mogu da izgube mogućnost da rade sa njom. I to će, pre svega, biti Kina – prokomentarisao je DŽabarov nove američke pretnje antiruskim sankcijama.\nAmerička ekonomija je u takvom stanju da ne može sebi da dopusti takve antiruske sankcije, smatra ruski senator.\nKomentarišući upozorenje američkog predsednika DŽozefa Bajdena da „SAD spremaju sankcije Rusiji kakve Vladimir Putin nikad nije video“, DŽabarov je rekao da je „očigledno da Bajdenu takve izjave pripremaju političari, ali da ih ne vide ekonomisti“.\nUkrajini neophodan neutralan status\nIstovremeno, ruski političar je prokomentarisao izjavu američkog predsednika koji je na konferenciji za štampu rekao da je malo verovatan ulazak Ukrajine u NATO u bliskoj budućnosti, da SAD i Rusija „imaju prostora za diskusiju o bezbednosnim pitanjima“, kao i da će Vašington razmotriti zahtev da ne raspoređuje strateško oružje u Ukrajini.\nDŽabarov je ocenio da je Ukrajini neophodan neutralan status pri kojem neće biti ni članica NATO-a, ni članica ODKB-a.


Đokić: Srebrenica važna za RS - Glas Srpske\nĐokić: Srebrenica važna za RS\nSrna 14.05.2015 16:43\nSrebrenica - Srebrenica je važno područje za Republiku Srpsku, ima važne resurse i privredne kapacitete, i institucije Srpske su otvorene za saradnju da bi se na ovom području omogućio brži privredni razvoj na bazi sirovina koje posjeduje ova lokalna zajednica, rekao je ministar industrije, energetike i rudarstva Republike Srpske Petar Đokić.\n"Želimo da ljudi ovdje osjete našu posvećenost i brigu koja treba da dovode do boljih uslova za život", istakao je Đokić, nakon razgovora sa ambasadorom Velike Britanije u BiH Edvardom Fergusonom i načelnikom ove opštine Ćamilom Durakovićem o stanju u ovoj opštini, pri čemu je poseban akcenat stavljen na privredni razvoj.\nĐokić je naveo da opština Srebrenica, osim Rudnika olova i cinka "Sase", koji zapošljava 520 radnika, ima i druge privredne kapacitete kojima je potrebna podrška da bi očuvali rad ili proširili proizvodnju.\n"Institucije Republike Srpske otvorene su za saradnju da bi se ovdje omogućio brži privredni razvoj na bazi sirovina koje posjeduje ova opština", naglasio je Đokić, i dodao da je razgovarano i o obrazovanju i uvođenju smjerova za školovanje rudarskih zanimanja.\nGovoreći o koncesijama, Đokić je precizirao da je Vlada Republike Srpske sklopila ukupno 83 koncesiona ugovora, među kojima i za Rudnik "Sase" koji izuzetno posluje u okviru kompanije "Gros", čiji je većinski vlasnik britanska kompanija "Mineko".\nĐokić je rekao da će uskoro biti analizirani svi koncesioni ugovori i gdje se utvrdi da oni nisu realizovani biće raskinuti i tražiće se novi koncesionar za korišćenje tih resursa.\nNačelnik Srebrenice Ćamil Duraković zahvalio je za posjetu i rekao da je ministra i ambasadora upoznao o stanju i privrednom progresu u posljednjoj godini, kao i planovima i potrebnom pomoći za njihovu realizaciju privrednih projekata u narednom periodu.\n"Važno je istaći da se poboljšavaju odnosi i saradnja između opštine Srebrenica i Vlade Republike Srpske i da postoji obostran interes da se oni unapređuju i dovode do stvaranja boljih uslova za život i otvaranja novih radnih mjesta", ocijenio je Duraković.\nAmbasador Ferguson je rekao da je sa ministrom Đokićem bio u Rudniku "Sase" i da je u opštini razgovarano o ekonomskom razvoju, te da predstoje novi projekti koji će dovesti do ekonomskog poboljšanja i zapošljavanja na području Srebrenice, a da i ostali treba da slijede primjer uspješnog poslovanja Rudnika olova i cinka "Sase" i kompanije "Mineko" koja je koncesionar u ovom rudniku.\nDodik: Nabavka vakcina putem mehanizma "Kovaks" bila teško i mučno iskustvo\nŠta predviđa rezolucija koju je usvojila Skupštna Crne Gore: Zabranjeno umanjenje „genocida u Srebrenici“, priznali više od 8.000 žrtava\n18. 06. 2021 12:17\nDirektor Američkog univerziteta uhapšen zbog diplome direktora OBA\n18. 06. 2021 11:31\nMandić: Crna Gora usvajanjem rezolucije o Srebrenici presudila srpskom narodu kako nije ni Hag\n18. 06. 2021 11:19


Od 1. juna Zakon o predžetvenom finansiranju - PKS-RPK Novi Sad\n“Taj sistem finansiranja podrazumeva da će poljoprivredni proizvođači imati olakšan pristup finasijskim sredstvima jer će kao zalog za obezbeđenje pozajmice koristiti buduću poljoprivrednu proizvodnju i neće morati da polažu hipoteku kao obavezan način osiguranja kakav je do sad bio slučaj”, objasnila je Jevtić.\nOna je podsetila da je to u najvećem broju slučajeva bilo ograničavajuci faktor za dobijanje kredita.\nNovi sistem predviđa da korisnici predžetvenog finansiranja budu fizička i pravna lica i preduzetnici i da se sve ove kategorije mogu naći na strani dužnika i imati ulogu poverioca, precizirala je Jevtić.\nOna očekuje da će najčešći slučaj biti da fizička lica dobiju pozajmice od banaka i prerađivača, kao pravnih lica, ali i dodala da će i drugi poljoprivredni proizvođači moći da ih finansiraju kroz ovaj sistem, ako nađu interese za to. “Važno je pomenuti da će ugovor o finansiranju biti obavezan, poverilac i dužnik će morati da potpišu i da registruju taj ugovor u Agenciji za privredne registre (APR), i on će biti garant ispunjenja obaveza i prava iz ugovora”, dodala je Jevtić.\nJevtić je istakla da su u toku intenzivne pripreme i uspostavljanje svih mehanizama za početak primene ovakvog načina finansiranja. “Ministarstvo trenutno radi na uspostavljanju posebnog registra ugovora o finansiranju koji će voditi Agencija za privredne registre i sve zaloge će se upisivati u taj registar, tako da će se time obezbediti transparentnost, s obzirom da će i registar biti javan i na taj način omogućiće zaštita i poverioca i dužnika”, navela je Jevtić.\nTakođe, radi se i na pripremi pravilnika koji treba da bude usvojen tokom maja i taj pravilnik će se odnositi upravo na taj registar, čime će biti završen komplet zakonskih akata neophodan da bi se počelo sa primenom ovog načina finansiranja.\nJevtić je napomenula da Zakon predviđa ovakav način finansiranja u oblasti biljne proizvodnje, ali je u planu da zakonski okvir bude proširen u budućnosti, tako da se i stočna grla mogu koristiti kao zaloga buduće proizvodnje. “Mi smo veoma ponosni na činjenicu da je Srbija prva zemlja u Evropi, koja primenjuje zakon o predžetvenom finansiranju”, naglasila je Jevtić, dodajući da se taj sistem trenutno uvodi još u Rusiji, Ukrajini i Bugarskoj, ali one još uvek nisu donele taj zakon, niti su spremne za implementaciju pomenutog sistema.\nBrazil je prva zemlja na svetu koja je uvela taj zakon i uspostavila taj sistem još 1994. godine, sa veoma pozitivnim iskustvima, tako da se danas otprilike pet milijardi dolara godišnje finansira kroz predžetveno finansiranje i na taj način finansira najveci deo brazilske poljoprivrede, ukazala je Jevtić. “Očekujemo da će vremenom i kod nas da zaživi taj sistem, samo je potrebno vreme da se poljoprivredni proizvođači, ali isto tako i banke i prerađivači, naviknu i pripreme da koriste ovakav način finansiranja”, zaključila je Jevtić.\nIzvor: Agro News\nDigitalizacija – istorijska šansa za poljoprivredu Srbije\nU prethodne tri industrijske revolucije Srbija nije bila među pobednicima. Možda zato ne možemo da poverujemo da prvi put…\nOtrovna zemlja završila na deponiji?\nInspekcija Ministarstva poljoprivrede oduzela dve dozvole za rad: Neadekvatno odlagane azbestne ploče, naftna isplaka i kontaminirana zemlja. Uopšte ne…


RTCG - Radio Televizija Crne Gore - Nacionalni javni servis :: Region :: Opozicija da izbjegava nasilje i bojkot parlamenta\nPORUKE EU U SAD ALBANIJI 20. 02. 2019. 14:21 >> 13:50 0\nPORUKE EU U SAD ALBANIJI\nOpozicija da izbjegava nasilje i bojkot parlamenta\nEvropska unija i SAD pozvale su uoči sjutrašnjeg najavljenog protesta, albansku opoziciju da izbjegava nasilje, a opozicione poslanike da ne bojkotuju parlament zbog navodne korupcije vlade.\nAlbanski opozicioni poslanici, predvođeni Demokratskom partijom Ljuzmija Baše, rekli su da planiraju da podnesu ostavke u parlamentu u znak protesta protiv socijalističke vlade, prenijela je agencija AP.\nSocijalisti imaju 74 od 140 poslaničkih mjesta u parlamentu.\nAmbasador EU u Albaniji Luiđi Soreka, rekao je da se sastao sa Bašom i da mu je poručio da očekuje da protest u četvrtak prođe bez nasilja.\nAmerička ambasada u Tirani u utorak je izdala saopštenje sa zahtjevom da opozicioni poslanici ne napuštaju svoje mandate, jer bi to, kako je navedeno, "potkopalo osnovne principe demokratije i napretka koje je Albanija postigla vladavinom prava i odgovornim upravljanjem".\nPrije četiri dana, više hiljada pristalica opozicije sukobilo se sa policijom na antivladinim protestima u Tirani, tražeći ostavku premijera Edija Rame i vanredne izbore.\nDemonstranti su tada probili kordon policije i pokušali da upadnu u kancelariju premijera.\nTom prilikom metalnim šipkama su razvalili vrata na zgradi vlade i bacali molotovljeve koktele.\nUništili su dvije velike umjetničke instalacije ispred zgrade, ali nijesu uspjeli da uđu unutra.\nZemljotres jačine 4,1 stepen pogodio Albaniju\nPasoš Albanije za sve koji dokažu albansko porijeklo\n07. 08. 2019. 17


Aleksandra Kovač iznenadila komentarom: U vreme praznika Beograd je grad bez agresije, prostakluka i mržnje\nuvredila ljude iz unutrašnjosti?\nUz fotografiju praznog grada napisala je i nekoliko rečenica koje se neće svideti svima.\nDok su se skoro sve poznate ličnosti na društvenim mrežama pohvalile svojim veštinama bojenja jaja, a neki i prazničnom trpezom i svojim kulinarskim umećem, pevačica Aleksandra Kovač na današnji dan objavila je nešto potpuno drugačije, piše Pink.rs.\nNaime, ona je uslikala prazne ulice glavnog grada i to ne bi bilo ništa neobično da uz fotografije nije stavila sledeći opis:\n- Najviše volim praznike i avgust, jer tada moj grad opet postane onaj dobri, stari Beograd u kome sam rođena i odrasla i čiju svaku ulicu i sokak dobro poznajem. Grad bez agresije, prostakluka, mržnje. Grad u kome živi ljubav - napisala je Aleksandra Kovač.\nOvom svojom objavom ona je uvredila sve one koji nisu, poput nje, rođeni u Beogradu, a iz njenih reči se može zaključiti i da su oni koji su se u Beograd doselili iz unutrašnjosti doneli agresiju, prostakluk i mržnju.\nDa li je razmislila o ovome što je napisala i namerno ove reči uputila svima koji su za praznike otišli svojim kućama ili je imala potpuno drugu nameru, još uvek nije poznato.\nŽak Hudek: Beograd me asocira na muziku, Mariju Šerifović, Aleksandru Kovač...\nAleksandra Kovač žrtva DRSKE KRAĐE: Skoro je nemoguće dokazati da su mi ukrali pesmu!\nMuzičari šokirani ovim potezom: Nemci plagirali pesmu Aleksandre Kovač i šalju je na Evroviziju?!\nTAGOVI: Aleksandra KovačprazniciporukauvredaBeogradunutrašnjost


Knauf na svečanom otvaranju 13. Beogradske internacionalne nedelje arhitekture – BINA – Knauf Srbija\nU četvrtak, 10. maja u 19 sati u Likovnoj galeriji Kulturnog centra Beograda svečano je otvorena trinaesta Beogradska internacionalna nedelja arhitekture – BINA, sa temom “Od communis do komunikacija”, koja će se održavati do 31. maja u Beogradu, Zrenjaninu i Kragujevcu.\nOve godine u fokusu manifestacije je grad Lisabon, i sveže i smele intervencije savremenih arhitekata, koji su se svojim objektima upisali u još jedan od brojnih slojeva istorije ovog grada.\nBrojnim atraktivnim programima koji promovišu stalno preoblikovanje našeg životnog prostora uz učešće domaće i stručne javnosti iz oblasti arhitekture, građevinarstva i urbanizma, BINA se trudi da doprinese poboljšanju uslova života i odnosa prema okruženju u kojem živimo.\nKnauf je kao i prethodnih godina podržao ovaj događaj učešćem u pratećem programu manifestacije. Prezentaciju Knauf Aquapanel fasadnih sistema održaće arhitekta Goran Stojiljković u petak 18.05.2018. u 12:40 u Galeriji RTS, Takovska 10.\nKnauf spust – IZAZOV Finish Grund – novi proizvod iz fabrike Knauf u Zemunu


Telekom Austrije i Amerika Movil odustali od Telekoma | Kamatica\nPočetna > vest > Telekom Austrije i Amerika Movil odustali od Telekoma\nTelekom Austrije i Amerika Movil odustali od Telekoma\nTekst objavljen: 18.08.2015 10:38\nNovi poker oko Telekom Srbije odigraće se bez Telekoma Austrije i njenog većinskog vlasnika "Amerika Movil", tvrdi danas bečki dnevnik "Prese" navodeći kao razlog previsoku cenu i malu profitabilnost.\nTelekom Austrije i "Amerika Movil" nisu među osam kompanija koje su predale svoju ponudu za kupovinu većinskog dela Telekoma Srbije, jer, kako konstatuje list, Srbija nije uspešno tlo za Telekom Austrije.\nTelekom Austrije je već 2011. pokušavao da kupi Telekom Srbije, ali je poduhvat bio neuspešan zbog cene - dok su Austrijanci nudili 1,1 milijardu evra za 51 odsto Telekoma Srbije, Beograd je zahtevao 1,4 milijarde evra.\nDve godine kasnije radilo se o preuzimanju kablovskog operatera SBB, za šta je Telekom Austrije trebalo da plati do jedne milijarde evra. Međutim zbog tada tekuće aukcije frekvencija, koja je na kraju Telekom Austrije koštala milijardu evra, ovaj posao je bio nemoguća misija.\n"Prese" podseća da je Srbija odredila da 58,11 odsto Telekoma Srbije neće prodati ispod 1,1 milijarde evra, čime je letvica za zainteresovane postavljena veoma visoko, a među njima su Deutsche Telekom, Telekom Slovenije, veliki ruski operater MTS, kao i niz fondova.\nUsled niske profitabilnosti i potrebnog restruktuiranja su očekivanja od cene previsoka, tvrdi neimenovani poznavalac. "Prese" podseća da Telekom Srbije ima 9.000 zaposlenih, i da je u prvoj polovini godine povećala operativnu dobit za 5,7 odsto, a obrt je iznosio 47,4 milijarde dinara. Poređenja radi TA je privredila, u prvoj polovini ove godine, obrt u visini od 1,938 milijardi evra i operativnu dobit od 665,3 miliona evra.\nUz to je Telekom Austrije već prisutna na tržištu Srbije sa trećim operaterom VIP Mobil, a ulaskom u Telekom Sbrije morala bi da se od njega "rastane".\n"Prese" ukazuje da uz to postoje dalja interesantna tržišta i mogućnosti za proširenje, na primer Rumunija, Poljska i Češka.\nTo je direktor za finansije "Amerika Movila" Karlos Garsia Moreno, koji je ujedno i potpredsednik Upravnog odbora Telekoma Austrija, potvrdio Rojtersu, te zbog toga američki operater želi da do 2020. udvostruči svoj udeo u obrtu u Evropi sa sedam 15 odsto.\nTelekom Austrije služi Amerika Movilu kao platforma za širenje u Evropi, pre svega na istok, zbog toga se već iza kulisa razmišlja o povećanju kapitala ove kompanije u austrijskom koncernu do 2,5 milijardi.\nDeutsche Telekom austrija telekom prodaja Telekoma Telekom Srbija


FINANSIRANJE SPORTA U APATINU\nNije teško odgovoriti na pitanje: Šta u amaterskom sportu uvek nedostaje?\nProšla su vremena kada je Pivara finansirala apatinski fudbal, a „Rapid“ muški rukometni klub (što je dovelo da ove ekipe igraju u prvoj ligi), ili još dalje, što mnogi ne pamte, kada se rukometni klub zvao „Brodograditelj“, a posle i PIK Apatin po apatinskom brodogradilištu i poljoprivrednom kombinatu koji su u ono vreme pomagali rukometni sport.\nKako se sada finansira sport u apatinskoj opštini?\nNedavno je u „Službenom listu opštine Apatin“ objavljena Odluka Opštinskog veća, a na predlog sportskog saveza, „o kategorizaciji i odobrenju finansijskih sredstava za sport u opštini“ i to za drugu polovinu ove godine.\nNa listi se našlo 28 sportskih organizacija sa pojedinačno relativno malim iznosima deljenim očigledno po principu: „svakome po nešto“.\nTako se među prvih 5 klubova (po visini) nalaze: FK „Bratstvo 1946“ iz Prigrevice (298.000 dinara), Kajak klub „Panonija“ Apatin (269.000), Atletski kub „Apatin“ (254.000), OFK „Mladost“ Apatin (252.000) i Ženski kuglaški klub „Apatin“ (241.000) ili poslednjih: Ženski rukometni klub „Prigrevica“ (142.000), Stonoteniski klub „Apatin“ (100.000), Klub ribolovaca „APA Bucov“ (86.000), Bokserski kub „Apatin“ (77.000) i poslednji Teniski klub „Apatin“ (57.000).\nIzmeđu, da i njih spomenemo (po slučajnom redosledu) su: po dva rukometna kluba iz Prigrevice i Apatina, RK „Sonta“, kuglaši iz Prigrevice i Apatina, mali fudbal „Apa-futsal“, apatinski košarkaški klub „Dunav“, fudbalski klubovi iz Kupusine Sonte, Svilojeva i Ribareva, šahisti Prigrevice i Apatina, Atletski klub Prigrevica, Pikado klub Apatin, kao i apatinski i prigrevački odbojkaši.\nNeki klubovi kao što je npr. FK „Mladost“ imaju i druge prihode ili su oslobođeni plaćanja nekih troškova, jer svakodnevno i uredno održavaju (kose i zalivaju) i četiri pomoćna terena što nije mala stavka dok, sa druge strane, opet verovatno, zbog nedostatka novčanih sredstava ne štampaju oglase o zakazanim utakmicama te se navijači dovijaju na razne načine kako bi saznali za termin utakmica i protivnike naših fudbalera.\nKada spominjemo fudbal interesantan je malo poznati podatak da u odgovarajućem rangu takmičenja igra fudbalski klub „Jedinstvo“ iz Ribareva (Veliki Salaš) uz finansijsku podršku opštinskog budžeta od 206.000 dinara.\nOprema, održavanje sportskih terena, troškovi putovanja, sudija, taksi su neophodni za učestvovanje na takmičenjima sportskih ekipa bilo kojih kategorija, a koliko odobrena sredstva „pokrivaju“ ove troškove najbolje znaju sportski radnici u apatinskim klubovima.\nPosle ovog pregleda i kratke analize, Demokratska stanka ostavlja građanima da sami zaključe o tome gde se nalazi apatinski sport i kakva mu je perspektiva i da li opština Apatin u dovoljnoj meri pomaže sportske klubove.


Novi sistem ne mogu graditi oni koji su doveli do degradacije društva\nGradjanski front –\nGrupa organizacija okupljenih u Gradjanski front saopštila je danas, povodom poziva koji su organizatori protesta “Jedan od pet miliona” uputili političkim akterima, da se slaže da je potrebno uspostaviti sistem koji će zauvek onemogućiti stvaranje “kriminalne vlasti slične postojećoj” ali da u uspostavljanju takvog sistema ne mogu učestvovati političke elite, pojedinci ili stranke koje su dovele do “katastrofalne degradacije društva”.\n“Naš prvi cilj jeste smena ove kriminalne vlasti, ali ne možemo ignorisati ogroman otpor koji veliki broj ljudi ima prema korumpiranim političkim elitama koji su u prethodne tri decenije učestvovale u siromašenju našeg društva, u urušavanju institucija, neustavnom otimanju imovine radnika, privatizaciji javnih resursa i razvijanju mehanizama kontrole medija”, navela je ta grupacija.\n“Zato pozivamo na okupljanje oko ideja solidarnosti, socijalne pravde i sigurnosti za sve naše gradjane, a ne na nacionalizmu, identitetskoj politici i populizmu. Umesto nadigravanja sa Vučićem ko će biti veći nacionalista, želimo istinsko i konkretno bavljenje našim životnim problemima sa kojima se svakodnevno suočavamo. Umesto nametanja visoke politike iz Beograda, tražimo sopstvena rešenja za lokalne sredine, jer na svojim ledjima i nosimo sve probleme jednom kada izborni karavan ode iz naših gradova. Umesto pranja biografija nudimo nove ljude i nove ideje kako da u ruke gradjana vratimo državu, iz začaranog kruga u kome se na njenom čelu smenjuju loši i manje loši”, dodali su oni.\nPreuzeto sa sajta Novinske agencije Beta


Mura: Zapadni Balkan spreman da preuzme proces regionalne saradnje - European Western Balkans\nAutor EWB 30. 04. 2018.\nĐerđ Mura; Foto: WBF\nBRISEL – Ðerđ Mura, izvršni direktor Fonda za Zapadni Balkan, kaže da je regionalna saradnja jedno od najvećih dostignuća na Zapadnom Balkanu koje pozitivno utiče na regionalnu stabilnost i donosi brojne praktične koristi građanima i društvima regiona.\nEvropska perspektiva je glavna pokretačka snaga koja učvršćuje regionalnu stabilnost, saradnju i razvoj, rekao je on u intervjuu za European Western Balkans.\nPrema njegovim rečima, jačanje regionalne saradnje predstavlja suštinski zahtev za zemlje Zapadnog Balkana u njihovim težnjama ka članstvu u EU.\nBerlinski proces, objašnjava, imao je za cilj revitalizaciju multilateralnih veza između Zapadnog Balkana i članica EU, donoseći novi impuls razvoju zajedničkih regionalnih strategija u oblasti saobraćaja, energetike, trgovine, ekologije, informacionih tehnologija, mobilnosti i dr.\nZemlje regiona sve više preuzimaju taj proces, kao i veće finansijske obaveze.\n“Želeo bih da istaknem da je region danas spremniji nego ikad da više preuzme procese regionalne saradnje i u tom smislu uspostavljanje Fonda za Zapadni Balkan predstavlja jasan dokaz za to”, rekao je Mura za EWB.\nKako je objasnio, glavni cilj Fonda je podsticanje saradnje među članicama, jačanje odnosa i regionalna kohezija, unapređenje integracije u EU.\nTo se, po njegovim rečima, može uraditi promovisanjem zajedničkih vrednosti među građanima, civilnim sektorima i regionalnim akterima, jačanjem i pružanjem konkretnog pristupa na neposrednom nivou.\nProces pripreme i primene projekata od strane regionalnih aktera, predstavnika civilnog društva, poslovne zajednice i lokalnih institucije poslužiće da se povećaju kapaciteti za veće i kompleksnije projekte u budućnosti, smatra on.\nFond za Zapadni Balkan finansira male i srednje projekte sa glavnim ciljem da se poveća regionalna i međugranična saradnja u ključnim oblastima – obrazovanje, kultura, nauka, održivi razvoj.\nOvaj fond je, kako kaže, sada potpuno operativna regionalna institucija koja je počela da ispunjava svoje ciljeve – jačanje regionalne saradnje uz podržavanje mobilnosti ljudi i jačanje međusobnih kontakata u regionu Zapadnog Balkana.\nFond je 15. novembra uputio prvi poziv za predloge regionalnih projekata koji je okupio 1.300 organizacija, kulturnih, sportskih, obrazovnih asocijacija, lokalnih vlada, poslovnih udruženja i mnogih drugih neprofitnih organizacija.\nĐerđ MuraFond za Zapadni Balkan


CRNA GORA ZATVORILA GRANICU SA SRBIJOM | Hayat.ba\nCRNA GORA ZATVORILA GRANICU SA SRBIJOM\nCrnogorsko Nacionalno koordinaciono tijelo za zarazne bolesti (NKT) odlučilo je danas da bude zatvoren granični prijelaz Vuča - Godovo na putnom pravcu Rožaje (Crna Gora) - Tutin (Srbija), zbog širenja koronavirusa u toj opštini za koje tvrdi da je došlo iz Srbije.\nOdlučeno je da se u Rožajama vjerski obredi obavljaju bez prisustva građana, a sahrane u krugu porodice, kaže se u saopštenju.\nDodaje se da se zabranjuju sva javna okupljanja, slavlja i grupisanja više od dvije osobe izuzev članova istog domaćinstva, uključujući svadbe i maturske proslave.\nNKT je je uveo i obavezu nošenja zaštitnih maski i na otvorenim javnim površinama, pored pored mjere obaveznog nošenja maski u zatvorenom prostoru koja važi za cijelu Crnu Goru.\nVlada Crne Gore u saopštenju tvrdi da je u Rožajama “najmanje 26 od 31 slučaja aktivnih infekcija koronavirusom direktno importovano iz Srbije ili se raširilo preko građana Crne Gore koji su u proteklih deset dana protivzakonito boravile u Srbiji”, prenele su podgoričke Vijesti.


Ne treba potceniti zemlje koje su nam prijatelji, Tito im i dalje nešto znači\nM. K. 9. novembra 2017. 07:25\nMinistar spoljnih poslova Srbije Ivica Dačić izjavio je da je Srbija potcenjivala neke zemlje koji su njeni prijatelji i izrazio uverenje da ne bi ovako veliki broj zemalja priznao jednostrano proglašenu nezavisnost Kosova da su na čelu zemlje bili isti ljudi kao danas.\nDačić je za Pink podsetio da je od 2008. do 2012. godine 85 zemalja priznalo nezavisnost Kosova, a da od kada je on postao ministar spoljnih poslova, pet je priznalo nezavisnost Kosova, a jedna povukla.\n„Neke zemlje koje su naši prijatelji potcenjujemo, zemlje kojima Tito i dalje nešto znači. Ako 20 godina ne odete u Bangladeš, onda oni ne znaju da li vam nešto važno ili nije“, rekao je Dačić.\nMinistar je izrazio uverenje da je Srbija mogla da spreči neke od tih zemalja da priznaju Kosovo.\n„Siguran sam da smo imali ovakvu vlast ranije, ne bi ovoliko zemalja priznalo“, rekao je Dačić, naglašavajući da potez Surinama da povuče priznanje treba da pozdrave svi u Srbiji.\nGovoreći o odluci Prištine da odloži zahtev za prijem Kosova u Unesko, Dačić je rekao da je Srbija imala plan Stejt departmenta ko će i kako da glasa.\nOn je ocenio da je Srbija ostvarila veliku pobedu time što je sprečila prijem Prištine u Unesko.\nTo je, dodao je, Srbija učinila isključivo pričom i posvećenošću.\nOsvrnuo se i na izbore u Beogradu, navodeći da su ti izbori važni i da će se na njima, kako smatra, meriti da li republička vlast, odnosno predsednik Srbije Aleksandar Vučić, „i dalje opstaje ili ne“.\nNa pitanje da li se nećka između dva kandidata SPS za gradonačelnika, Dačić je rekao da prvo treba doneti niz strateških političkih odluka.\nPrema njegovim rečima, zavisi od dogovora sa Aleksandrom Vučićem kako će nastupati na tim izborima, odnosno da li će izaći zajedno i da li treba da se, uz gradske, održe i parlamentarni izbori.\n„Ako je tako, ne možete na jedan način na jedne izbore, a na drugi na druge“, rekao je Dačić, napominjući da još nije razgovarano o tome.\nOn je do bi najlogičniji izbor za kandidata SPS, ukoliko bi ta stranka nastupila samostalno, bio Aleksandar Antić.\n„Spomenuo sam i Mrkonjića, ali na tu temu nismo još razgovarali“, rekao je lider SPS.\nDačić je dodao i da je interes Srbije da ostvari vezu sa novom američkom administracijom.\n„Tu ne mislim na Stejt Department jer je on talac dosadašnje politike SAD prema ovom regionu i to ne sada, u ovom vremenu, nego pre 20 godina. Njihovo mišljenje o tome i način viđenja kako da se očuva stabilnost u ovom regionu je nemoguć“, ocenio je Dačić.\nIz tog razloga, dodao je, veoma je važno i strateški da se ostvari linija komunikacije do predsednika SAD Donalda Trampa, potpredsednika Majka Pensa i državnog sekretara Reksa Tilersona, „jer to je ta struktura koja je ovlašćena da drugačije razmišlja nego što bilo do sada“.


SAOPĆENJE Predsjednik Federacije i dopredsjednik HDZ-a BiH\nNeophodno je pokrenuti sve nepotrebne zastoje na pridruživanju BiH međunarodnim organizacijama\nPredsjednik Federacije Bosne i Hercegovine i dopredsjednik HDZ-a BiH Marinko Čavara neophodnim je nazvao potrebu da se što prije formira novi saziv Vijeća ministara i Vlade Federacije BiH nakon prošlogodišnjih izbora da bi država mogla funkcionirati.\nDodao je da je neophodno hitno pokrenuti sve nepotrebne zastoje na pridruživanju BiH međunarodnim organizacijama, prije svega, evropskim i euroatlantskim integracijama.\nGovoreći o Vladi Federacije, Čavara je kazao da se mogu ispuniti svi potpisani uvjeti stranačkih lidera potpisanih u Principima o formiranju vlasti na državnom, ali i na federalnom nivou.\nPotvrdio je da su legitimnost kao temeljno demokratsko načelo prepoznala sva evropska tijela, posebno Evropski parlament, kao i posljednji izvještaj Evropske komisije.\nČavara je dodao da se, nažalost, u većini prilika i kroz dnevnopolitičke razgovore može vidjeti da se to krivo tumači, odnosno u najmanju ruku neodgovorno, saopćeno je iz Ureda predsjednika Federacije BiH.\n- Moramo omogućiti svima koji razmišljaju da odu bilo gdje iz BiH da ipak vide svoju budućnost i perspektivu ovdje - naglasio je Čavara te zaključio da je najbolje tražiti sva rješenja kroz razgovore, dijalog i međusobno uvažavanje.\nVlada FBiH: Nije bilo kolegija, sjednica čeka sutrašnji "koalicioni" sastanak


Mađari, Rusi, Rumuni, Srbi i Slovaci takmičili se u pravljenju ruske salate -\n4 марта, 2019 4 марта, 2019 Kovačica info\t0 Comments\tkovacica, ruska salata\nSledeće godine napravićemo rusku salatu za Ginisovu knjigu rekorda, najavio je Predrag Obradović, predsednik Društva srpsko-ruskog prijateljstva „Dositej Obradović“.\nNa zatvaranju tradicionalnog sedmog po redu međunarodnog Festivala ruske salate, koji je ovog vikenda održan u Domu vojske u Pančevu, Obradović je poručio da je vreme da se — podigne lestvica:\n„Ova godina je specifična jer imamo mnogo ruskih salata sa voćnim ukusom. Sledeće godine, očekujem da napravimo najveću salatu na svetu i da uđemo u Ginisovu knjigu rekorda. Vreme je“, rekao je Obradović.\nIpak, pobedio je tradicionalni recept Anastasije Cvijetić, Ruskinje koja živi u Pančevu godinu dana, a koja je način pravljenja ove slane poslastice nasledila od svoje bake.\nSvi su se na kraju saglasili da je došlo vreme da zajednički sledeće godine naprave grandioznu salatu i da pozovu Ginisov komitet da to zabeleži.\n← Marcišor – vesnik proleća\nCesty sú zjazdné, možno začať s jarnou sezónou na poli →\n13 јуна, 2018 13 јуна, 2018 Kovačica info\t0


Radonjić: ''Ne zavisimo od jednog igrača'' - Sportske.net\nRadonjić: ''Ne zavisimo od jednog igrača''\nTrener Zvezde, naravno, zadovoljan posle pobede u derbiju, mali problem je lakša povreda Markusa Vilijamsa, ali Radonjić ističe i da u svom timu ima dovoljno kvalitetnih igrača.\n"Potpuno smo kontrolisali dešavanja na terenu i zasluženo smo slavili. Ritam je žestok, to se osetilo. Zadovoljan sam pobedom, ali idemo dalje, čekaju nas novi izazovi", rekao je Radonjić novinarima posle utakmice u hali Pionir.\n"Uspeli smo da iskontrolišemo njihove ideje. Tri četvrtine smo igrali dobro u odbrani, posebno u drugoj. Partizan nam je skokom u napadu uzeo previše toga, imali smo problema sa tim, posebno u poslednjoj četvrtini", kazao je Radonjić.\n"Pokazuje se da imamo prostora da sa više igrača u rotaciji budemo kvalitetniji, ne zavisimo od jednog", rekao je Radonjić i dodao da je Dženkins na susretu sa Partizanom bio na "svom nivou", kao i da je cela ekipa doprinela pobedi.\nZvezda će u narednoj utakmici gostovati Valensiji, a u tom susretu imaće priliku da pobedom dodje do plasmana u Top16 fazu Evrolige.\n"Ostaje nam da se malo odmorimo, jer su tu i putovanja osim utakmica i treninga. Do kraja meseca imamo samo dve utakmice kod kuće, a protivnici su veoma kvalitetni, posebno u Evroligi", rekao je Radonjić.


Turković zatražila da se od viška prikupljenih prihoda pomogne građanima tokom krize | Trend Radio Velika Kladuša\nTurković zatražila da se od viška prikupljenih prihoda pomogne građanima tokom krize\nMinistrica vanjskih poslova Bosne i Hercegovine Bisera Turković zatražila je od nadležnih institucija Vijeća ministara BiH da, u saradnji sa entitetskim vladama, hitno izrade plan i mjere za ublažavanje posljedica energetske krize i inflacije.\n“Građani Bosne i Hercegovine već sedmicama trpe teške ekonomske udare i posljedice globalne energetske krize. Država mora imati odgovor te zajedno sa nadležnim institucijama drugih nivoa izraditi plan kako ublažiti te posljedice. Rast prihoda na jedinstveni račun zbog inflacije stvara osnovu i kapacitet da država reagira u skladu sa zakonom, nadležnostima i potrebama”, navela je Turković.\nPrema podacima Uprave za indirektno oporezivanje BiH prihodi od indirektnih poreza u prvih pet mjeseci mjeseca 2022. godine veći su za 739 miliona KM ili 23,88 posto u odnosu na isti period 2021. godine, podsjetila je.\n“To znači da je država, uglavnom, na bazi rasta cijena energenata i druge robe, prihodovala više od 700 miliona maraka više u odnosu na isti period prošle godine. Potrebno je razmotriti donošenje hitnih odluka kako da se višak prihoda iskoristi za planiranu i sistemsku podršku građanima i privredi u borbi sa poljedicama ekonomske krize”, smatra Turković.\nTraži da stručna tijela Vijeća ministara BiH i drugih institucija, u saradnji sa entitetskim vladama, Svjetskom bankom te drugim međunarodnim institucijama koje su već ponudile pomoć, izrade analizu, a potom strategiju i plan.\nVišak prihoda koji je prikupljen od građana i privrede, smatra, ne smije biti utrošen samo u tekuću potrošnju.\n“Dio sredstava neophodno je reinvestirati u projekte energetske diverzifikacije i smanjenja energetske ovisnosti od jednog isporučioca. Višak prihoda dolazi direktno od poreskih obveznika i država je obavezna vratiti ih građanima kroz direktnu, ciljanu i sistemsku podršku te investicije u općem interesu”, zaključila je Turković.


"Potkozarska trpeza" okupila preko 26 izlagača i namentula se kao ozbiljna manifestacija\n1013\tObjavljeno 15 novembar 2021 Autor: Bojan Trgić\nUdruženje "Vrbaška kroz vrijeme" u sradnji sa Turističkom organizacijom Gradiška sinoć je u Domu kulture Vrbaška organizovalo prvu po redu "Potkozarsku trpezu". Učešće u ovoj manifestaciji je uzelo 26 izlagača.\nIz udruženja "Vrbaška kroz vrijeme" poručuju da su, prije svega, zadovljni odzivom na samu manifestaciju, te da će nastaviti raditi na promociji tradicije i običaja potkozarskog kraja, kroz svoje naredne aktivnosti.\nKada su u pitanju nagrade, takmičari su zaista imali dobar motiv. Pa su tako nagradu od 100KM pokupile Danica Mandić, Zora Drinić i Ruža Vojvodić.\nPoklon paket Turističke organizacije Gradiška i Kulturnog centra Gradiška dobili su Zoran Vukosav (kao jedini muškarac takmicar), učenici Srednje stručne i tehničke škole Gradiška i Danijel Subotić, koji je ujedno i najmlađi učesnik, te Milena Ninković.\nŽiri je nagradio i tri aktiva žena SNSD, SDS i Aktivn žena Ujedinjene Srpske, bonovima sa po 50KM u restoranu "Carpe diem". Jedini uslov komisije je bio da sva tri aktiva žena zajedno popiju kafu.\nNa kraju su se organizatori zahvalili Turističkoj organizaciji Gradiška, Kulturnom centru Gradiška, restoranu "Carpe diem" i svim učesnicima, koji su doprinijeli da se jedna ovakva manifestacija organizuje na vrhunskom nivou.


Centar Modernih Vestina sprovodi projekat „Mladi protiv nasilja prema devojkama“ sa ciljem da informiše, motiviše i angažuje srednjoškolce, prvenstveno mladiće koji idu u II i III razred srednje škole, da se bore protiv nasilja prema devojkama. Projekat se sprovodi u četiri lokalne zajednice: Šabac, Paraćin, Kikinda i Stari Grad (Beograd), i putem kampanje na društvenim mrežama.\nDa učestvuješ u projektu prijavi se OVDE\nU projektu će se koristiti COMBI (Communication for behavioral impact) metodologija. Njom ćemo pokušati da komunikacijom menjamo ponašanje mladića u vezi sa temom ženskih prava, njihovog odnosa prema devojkama, kao i njihovog angažovanja za suzbijanje nasilja prema devojkama i ženama.\nUčesnici projekta će uz podršku mentora i mentorki i članova i članica projektnog tima kreirati svoju lokalnu kampanju. Kampanju će kreirati na temu nasilja prema devojkama u svojoj opštini/gradu. Završna aktivnost projekta je konferencija na kojoj će učestvovati mladići iz sve četiri lokalne zajednice. Konferenciju ćemo organizovati u Beogradu u decembru 2019. godine. Formular za PRIJAVU za učešće u projektu\nProjekat takođe podržava SeConS grupa za razvojnu inicijativu koja će kroz nekoliko anketa i fokus grupa uraditi istraživanje. Rezultati istraživanja će pomoći projektnom timu, ali i školama i lokalnim samouptravama, da uvide stavove đaka o nasilju prema ženama, vršnjačkom nasilju i drugim temama muško-ženskih odnosa u adolescentskom dobu. Takođe, projekat podržava i Koordinaciono telo za rodnu ravnopravnost Vlade Republike Srbije.\nProjekat „Mladi protiv nasilja prema ženama“ se sprovodi u okviru regionalnog programa Agencije UN za rodnu ravnopravnost i osnaživanje žena „Zaustavljanje nasilja prema ženama: primena normi, promena svesti“, koji finansijski podržava Evropska unija.\nAko se do sada nisi prijavio za učešće na projektu možeš to učiniti OVDE


Radio România Internaţional/ Pregled glavnih zbivanja nedelje / 18.03./23.03.2019.\nEvropski lideri složili su se sa odlaganjem Bregzita mesec dana ranije od predloga britanske premijerke Tereze Mej.\nOkupljeni u Briselu na prolećnom zasedanju Evropskog saveta, evropski lideri razmatrali su pitanja jačanja evropske ekonomske baze, klimatskih promena, priprema za budući samit sa Kinom i mogućnosti suzbijanja dezinformisanja. Glavna tema skupa bila je izlazak Velike Britanije iz Evropske unije. Evropski lideri složili su se sa odlaganjem Bregzita mesec dana ranije od predloga britanske premijerke Tereze Mej. Britanski parlament bi trebalo da postigne u ovom roku sporazum sa Briselom, jer izlazak bez postignutog sporazuma nije u interesu nijedne strane, naglasio je na samitu predsednik Rumunije Klaus Johanis: ,,Oštri Bregzit je veoma problematičan, pre svega za Veliku Britaniju, ali ni nama nije po volji, jer želimo da uspostavimo dobre odnose i ubuduće, tako da je bolje da krenemo desnim a ne levim korakom.'' Plan Evropske unije, usvojen u četvrtak, predlaže dve varijante za odlaganje Bregzita. Po rečima predsednika Evropskog saveta Donalda Tuska, prva varijanta predvidja da, ukoliko Britanski parlament usvoji sporazum o izlasku, sledeće nedelje Evropski savet bi bio saglasan sa odlaganjem do 22. maja. Po drugoj varijanti, Evropski savet bi u slučaju odbijanja sporazuma predložio odlaganje do 12. aprila, kada se očekuje da će London saopštiti kojim će se pravcem uputiti. Donald Tusk je precizirao da Britanska vlada još ima šansu da se odluči za sporazumni izlazak, a za Bregzit bez sporazuma 12. april je krajnji rok za Veliku Britaniju da se odluči ako će organizovati izbore za Evropski parlament. Ako Velika Britanija neće doneti odluku do ovog datuma, novo odlaganje bilo bi nemoguće. Šef rumunske države Klaus Johanis učestvovao je i u radovima Godišnje transatlanske konferencije u AmChamEU u Briselu. Kao strateški partner Sjedinjenih Američkih Država, Rumunija smatra da predsedavanje Bukurešta Savetom Evropske unije predstavlja veliku šansu za promovisanje pozitivne saradnje izmedju Evropske unije i SAD, podvukao je predsednik Johanis.\nBukurešt je u ponedeljak bio domaćin skupa ministara i državnih sekretara zaduženih za dijasporu. Rumunija je prva zemlja koja je u svojstvu predsedavajuće Saveta Evropske unije organizovala ovakav skup. Predstavnici 17 zemalja članica analizirali su mogućnosti na koje evropske države uspostavljaju odnose ekonomske i kulturne saradnje sa dijasporom i politike koje su olakšale brzu integraciju članova zajednice dijaspore. Vodjeni su razgovori i o slobodnom protoku radne snage, migraciji i integraciji, trafikingu ljudima i strategijama podrške povratku osoba koje to nameravaju. U ovom kontekstu ministarka za Rumune van granica zemlje Natalija Intotero je izjavila: ,,Razgovarali smo o razmeni dobre prakse, o projektima očuvanja nacionalnog identiteta dijaspore svake države. Primećen je poseban interes većine učesnika za razvoj politika i programa povratka u zemlje porekla osoba koje imaju ovu nameru.'' Rumunija je, u svojstvu predsedavajuće Saveta Evropske unije, uspela da postigne privremeni sporazum sa Evropskim parlamentom o formiranju Evropske institucije rada, koja bi pomogla zemljama članicama u procesu sprovodjenja evropskih zakona iz oblasti mobilnosti radne snage na nivou Unije, kao i u procesu koordinacije socijalne sigurnosti.\nRumunski poslanici glasali su protiv inicijative desnoorijentisane opozicije koja je tražila odgovornost ministara finansija i pravde. Opozicija je optužila ministra pravde Tudorela Toadera za česte izmene pravosudnih zakona hitnim uredbama, podfinansiranje pravosudnog sistema i neuspešno ukidanje Mehanizma saradnje i provere (MCV) rumunskog pravosudja. Ovaj mehanizam uveden 2007. godine kada je Rumunija postala članica Unije i dalje nadgleda funkcionisanje rumunskog pravosudja. Istovremeno, Tudorel Toader, nestranački ministar pravde, koji uživa podršku Alijanse liberala i demokrata (ALDE), stranke vladajuće koalicije zajedno sa Socijal-demokratskom partijom (PSD), izazvao je nezadovoljstvo socijaldemokrata koji ga optužuju za sporost u promovisanju izmena sistema. Poslanički dom Rumunskog parlamenta odbio je inicijativu opozicije kojom se traži odgovornost ministra za finansije Eudjena Teodorovića. Opozicija traži ukidanje Uredbe br.114 koja je izazvala i negativne reakcije poslovnih krugova zbog novih fiskalnih mera. Teodorović je priznao da se uredba može poboljšati i obećao da će se do kraja tekućeg meseca napraviti korekcije poreza za energetsku, telekomunikacijsku i bankarsku oblast.\nSindikalnim konfederacijama prevoznika obećano je, posle masovnih protesta u Bukureštu, da će Vlada Rumunije na sledećoj sednici usvojiti izmene zakona o putničkom saobraćaju. Posle mitinga Federacije rumunskih prevozničkih operatera, u četvrtak je došao red i na taksiste koji traže izmene zakona o alternativnom gradskom saobraćaju za koji tvrde da u ovakvoj formi podstiće nelegalnu konkurenciju.


Pljačka na bivšem ostrvu leproznih - 27.08.2018, Sputnik Srbija\nPljačka na bivšem ostrvu leproznih\nGrčke vlasti saopštile su danas da je na malom nenaseljenom grčkom ostrvu Spinalongi, koje je nekada bilo kolonija obolelih od lepre, počinjena pljačka. 27.08.2018, Sputnik Srbija\nCC0 / Pixabay / Spinalonga\nGrčke vlasti saopštile su danas da je na malom nenaseljenom grčkom ostrvu Spinalongi, koje je nekada bilo kolonija obolelih od lepre, počinjena pljačka.\nU saopštenju se navodi da je za upad u arheološku lokaciju na Spinalongi proteklog vikenda korišćen jak alat i da je na tom ostrvu nestao novac od prodaje ulaznica posetiocima, prenosi AP.\nProšle godine je oko 400.000 turista posetilo Spinalongu, do koje se može doći samo brodom sa obližnjeg Krita, a to majušno ostrvo je poznato po velikom broju utvrđenja starih 400 godina, preneo je Tanjug.\nSpinalonga je i mesto događanja opisanih u popularnom istorijskom romanu „Ostrvo“ britanske spisateljice Viktorije Hislop, izdatom 2005. godine.\nIsto ostrvo je više decenija, sve do kasnih pedesetih godina prošlog veka, korišćeno kao kolonija leproznih.


» Pešačka tura u Jelašničkoj klisuri\nLep i sunčan dan vikenda, EU info kutak Niš iskoristio je za aktivnost u prirodi i pešačku turu u Jelašničkoj klisuri. Povodom Svetskog dana turizma, a tokom Evropske nedelje sporta, niški EU info kutak je u saradnji sa UG “Zeleni Ključ” i PAK “Mosor” organizovao odlazak do Jelašnice, gde je sa mesta Potkapina započeta pešačka tura. Zanimljiva akcija u prirodnom i autentičnom ambijentu bila je otvorenog tipa i pridružili su se zainteresovani građani svih uzrasta.\nUčesnici pešačke ture su ovom prilikom dobili mini obuku planinarenja i saznali sve što je potrebno o kodeksu ponašanja u prirodi, uz pomoć licenciranih planinarskih vodiča i obučenih osoba za Prvu pomoć i spasavanje.\nU sjajnoj atmosferi i po veoma prijatnom vremenu početkom jeseni, građani koji su se odlučili da krenu na pešačku turu, imali su priliku da uživaju i da pritom kroz zdravu fizičku aktivnost bolje upoznaju bogatu prirodu Jelašničke klisure.\nViše fotografija sa ove aktivnosti možete naći na FB stranici EU info kutka.\nOvo je samo jedna u nizu tura koju EU info kutak organizuje ove jeseni, kako bi se građanima i građankama Niša približilo bogato ekološko nasleđe našeg kraja, ali i promovisali zdravi stilovi života, sport, rekreacija i pešačenje.\nPešačka tura u Jelašničkoj klisuri organizovana je tokom Evropske nedelje sporta, koja je obeležena od 23. do 30. septembra u cilju podizanja svesti o zdravom životu i važnosti sporta i fizičkih aktivnosti. Prethodno je održana Evropska nedelja mobilnosti od 16. do 22. septembra sa ciljem da unapredi javno zdravlje i kvalitet života promovisanjem čiste mobilnosti i održivog gradskog prevoza.


Održan Balkanski kongres plastične hirurgije\nOdržan Balkanski kongres plastične, rekonstruktvine i estetske hirurgije\nNedavno je održan Balkanski kongres plastične, rekonstruktvine i estetske hirurgije pod sloganom "Pushing the Borders in Plastic Surgery".\nDr Dragana Petrović-Popović je tokom Maja meseca u učestvovala na Balkanskom kongresu plastične, rekonstruktvine i estetske hirurgije.\nBalkanski kongres plastične, rekonstruktvine i estetske hirurgije se održava svake druge godine u različitim zemljama našeg regiona i okuplja najeminetnije stručnjake u oblasti plastične, rekonstruktvine i estetske hirurgije.\nNa ovom skupu je učestvovalo više od 300 specijalista plastične, rekonstruktivne i estetske hirurgije iz našeg regiona, kao i značajan broj plastičnih hirurga iz Srbije.\nU okviru Kongresa su održani i workshop-ovi iz mikrohirurgije i perforatorskih režnjeva, koji postaju standard u savremenoj rekonstrukciji i imaju praktičnu primenu u svakodnevnom radu svakog plastičnog\nhirurga. Srbija je na BAPRAS-u 2019 imala čast da bude organizator sesije posvećene melanomima i njihovom ranom dijagnostikovanju i lečenju. U ovom delu kongresa su učestvovali naši istaknuti stručnjaci,\nčija su predavanja privukla veliku pažnju učesnika kongresa.\nU ovkiru ovog dela kongresa doktorka Dragana Petrović-Popović je imala svoje predavanje. Puno pažnje je posvećeno rekonstrukciji dojke, estetskim operacijama, prezentacijama novih materijala za hiruršku i antiaging primenu, kao i razmeni iskustava između kolega. Teme su bile rešavanje komplikacija, ali i protokoli za lečenje, kao i pravilnici i zaštita pacijenta, posebno u oblasti antiaginga i nehirurških procedura.\nDoktroka Petrović-Popović već više od decenije učestuvuje na ovim kongresima gde je i gost predavač.\ndojka melanom estetska hirurgija\n⇐ Protokol dr Đerić - mezoterapija, hemijski piling i Venus Legacy\nOperisao sam pilonidalni sinus, koji me je mučio godinama, stalne infekcije, odsustvo sa posla, bolovi, sve se to odražava i na poslovni i na privatni život. Nakon operacije kod dr Petrović-Popović već nekoliko godina unazad nemam nikakvih problema. Ožiljak je jedva primetan, a moj život je vraćen u potpunosti. Smatram da je najbitnije da pacijenti imaju pravu informaciju- ko je najbolji lekar za njihov problem i da ne lutaju. Zahvaljujem se i svom prijatelju koji mi je doktroku preporučio.\nDugogodišnji sam pacijent dr Petrović-Popović i imam najlepše reči za doktorku, a ožiljak je nevidljiv.


Ovo pokazuje Projekcija stanovništva RS 2019-2070, koja je urađena pod pokroviteljstvom Populacionog fonda ujedinjenih nacija (UNFPA), a koju je objavio Zavod za statistiku RS, piše Srpskainfo.\nPodsetimo, Srpska je po osnovu negativnog prirodnog priraštaja, a kad se u obzir uzme zvanična statistika, od 2002. do 2019. ostala bez skoro 67.000 ljudi.\nI demografi upozoravaju da smo skoro dve decenije u konstantno nepovoljnom periodu demografskog razvoja, u kome se broj stanovnika smanjuje, a prirodni priraštaj ima negativne vrednosti.\nBruto stopa fertiliteta veoma je niska, a stanovnici Srpske se ponašaju u skladu s trendovima evropskog modela, koji karakteriše odlaganja braka, sve kasnije rađanje dece i smanjenje broja sklopljenih brakova.\nI pomenuta ekspertska projekcija ukazuje na to da bi ženski fertilni kontingent mogao da se smanji za trećinu već do 2025, te za skoro polovinu do 2070. godine. To bi dovelo do velikog smanjenja broja živorođene dece u Srpskoj – za 30 odsto u narednih pola decenije, a čak za 42 odsto do 2070.\nProfesor dr Draško Marinković, predsednik Centra za demografska istraživanja, ističe da su u RS i ranije usvojene i objavljene studije i dokumenti gde su već urađene projekcije stanovništva po kojima bi, polovinom ovog veka, u Srpskoj moglo biti svega 800.000 stanovnika. Objašnjava da ove projekcije u najvećoj meri zavise od obima spoljnih migracija, ali i od budućih demografskih trendova i faktora koji će uticati na prirodno kretanje stanovništva.\n– Slične podatke smo dobili i u nedavno predstavljenoj ekspertskoj projekciji, prema čijem bi prvom scenariju, koji uključuje samo prirodnu promenu, odnosno broj rođenih i umrlih, RS do 2050. mogla imati oko 919.300, a 2070. samo 763.000 stanovnika. Prema drugom scenariju, ako uključimo i unutrašnje migracije u okviru BiH, Srpska bi 2050. godine mogla imati oko 928.600, a 2070. oko 781.400 stanovnika – objašnjava Marinković za Srpskainfo.\nPrema njegovim rečima, a s obzirom na dosadašnji intenzitet prirodne depopulacije i veliku emigraciju stanovništva, oba scenarija iz ove projekcije bi nam se, nažalost, mogla ostvariti i znatno ranije.\n– Ono što ove projekcije predviđaju, a mišljenja sam da predstavlja poseban problem, jeste ubrzani proces starenja našeg stanovništva. Trenutno je svaki peti stanovnik RS stariji od 65 godina, a prema ovim projekcijama će to biti svaka treća osoba do 2070. Tačnije, u odnosu na ukupno stanovništvo, predviđa se porast udela starog stanovništva, a to su ljudi stariji od 65 godina, sa trenutnih 21 na 31 odsto do 2050. i na čak 35 odsto do 2070. Udeo ostarelog stanovništva, starijeg od 80 godina, povećao bi se za više od 50 odsto. S druge strane, prosečna starost bi se sa trenutnih 44 godine prvo povećala na 49 godina do 2050, a onda na čak 51 godinu do 2070. – kaže Marinković.\nDodaje da ove projekcije samo potvrđuju ranije konstatacije da nepovoljan demografski razvoj preti da bude ograničavajući faktor ukupnog razvoja RS.\n– Iz tog razloga, sprovođenje pronatalitetnih mera populacione politike treba da bude imperativ i od fundamentalnog značaja za društvo i opstanak stanovništva RS. Osnovna karakteristika populacione politike trebalo bi da se zasniva na stimulisanju nataliteta, ali istovremeno i na ublažavanju emigracije mladog, radno sposobnog i reproduktivnog stanovništva. Neizostavno će se morati povesti više računa i o strategiji prema starom stanovništvu, koje će iz godine u godinu biti sve brojnije – naglašava Marinković.\nPriznaje da je u ovako kompleksnoj demografskoj situaciji veoma teško pronaći univerzalno rešenje za zaustavljanje nepovoljnih demografskih trendova.\n– Mnogo razvijenije države pokušavaju već godinama pronaći adekvatne odgovore kroz različite programe populacione politike. Kod nas se tek poslednjih nekoliko godina ovim problemima daje veći značaj. Mišljenja sam da smo dosta zakasnili, ali da nikako ne treba odustajati, jer dok god postoji dobra šansa da se stanovništvo reprodukuje, postoje i dobri izgledi da se bar umanji obim negativnih demografskih promena – poručuje Marinković.\nProfesor dr Stevo Pašalić, redovni profesor demografije na Univerzitetu u Istočnom Sarajevu, kaže da pomenuto projektovano stanje treba sprečavati kroz demografsku obnovu, odnosno populacionu politiku.\n– Rezerve stanovništva se nalaze u dijaspori, a da li će biti realno da se u dogledno vreme naši stanovnici vraćaju ili ne, što nije nepoznato u svetu, zavisi od više faktora. Prema sadašnjim prilikama, na to ne možemo računati, bar u skorijem periodu – naglašava Pašalić.


Sve više republikanskih zvaničnika okreće leđa Trampu\nSve veći broj visokih zvaničnika Republikanske stranke uskraćuje podršku kandidatu za predsednika SAD Donaldu Trampu, nakon što su obelodanjeni video snimci iz 2005. u kojima on koristi vulgarne termine na račun žena.\nUprkos tome što je najmanje desetak visoko pozicioniranih Republikanaca reklo da na izborima sledećeg meseca neće glasati za njega, Tramp je istakao da se nikad neće povući iz trke za Belu kuću i da nikad neće izneveriti svoje glasače, preneo je britanski Bi-Bi-Si.\nPoslednji koji su uskratili podršku američkom milijarderu su bivši republikanski predsednički kandidat DŽon Mekejn i bivša državna sekretarka Kondoliza Rajs.\nMekejn je istakao da zbog Trampovih komentara više ne pruža “čak ni uslovnu podršku njegovoj kandidaturi”, dok je Rajsova rekla: “Dosta je više! Donald Tramp ne treba da bude predsednik. On treba da se povuče.”\nRepublikanski senator iz savezne države NJu Hempšir Keli Ajoti je u saopštenju navela: “Ja ne mogu i neće podržati kandidata za predsednika koji se hvali time što je ponižavao i maltretirao žene”.\nOna je dodala da ipak neće glasati za Trampovu rivalku iz Demokratske stranke Hilari Klinton, već će na glasačkom listiću upisati ime Majka Pensa, republikanskog kandidata za potpredsednika SAD.\nJoš nekoliko Republikanaca reklo je javno da će glasati za Pensa.\nTramp je, sa druge strane, odgovorio da “nema šanse” da odustane od trke i dodao da dobija “neverovatnu podršku” od glasača.\nOn je na Tviteru tim povodom napisao: “Mediji i establišment žarko žele da me izbace iz trke za Belu kuću”.\nPens je takođe izjavio da ga “vređa” Trampov video snimak, ali je i izrazio zahvalnost zato što se američki milijarder pokajao i izvinio narodu SAD.\nPredsednik predstavničkog doma američkog Kongresa, Republikanac Pol Rajan, koji je Trampa ranije pozvao na događaj u sklopu kampanje u Viskonsinu, sada je povukao svoj poziv, objasnivši da ga je “zgrozilo” ono što je čuo.\nUmesto Trampa je tom događaju trebalo da prisustvuje Pens, ali je on odbio poziv.\nNa spornom video snimku, koji potiče iz 2005. kad je Tramp trebalo da se pojavi kao gost u jednoj sapunici, on je izjavio da “možete ženama da radite sve kad ste zvezda” i upotrebio je vulgarne termine opisujući žene.\nTrampova treća supruga Melanija, koja se za njega udala nekoliko meseci pre nego što je snimak napravljen, juče je izjavila: “Nadam se da će ljudi prihvatiti njegovo izvinjenje, kao što sam to ja učinila, i da će se fokusirati na važna pitanja sa kojima se suočava naša zemlja i čitav svet.”


IN2 sa konzorcionim partnerima započeo projekat implementacije Oracle Hyperion Planninga i Hyperion Financial Managementa u Telekomu Srbija IN2 sa konzorcionim partnerima započeo projekat implementacije Oracle Hyperion Planninga i Hyperion Financial Managementa u Telekomu Srbija – Personal magazin\nPre par meseci označen je početak, za kompaniju Telekom Srbija strateški važnog projekta, implementacije aplikacija za planiranje, budžetiranje i konsolidaciju. Telekom Srbija se odlučio za najpoznatije svetsko rešenje za planiranje i konsolidaciju…\nPre par meseci označen je početak, za kompaniju Telekom Srbija strateški važnog projekta, implementacije aplikacija za planiranje, budžetiranje i konsolidaciju.\nTelekom Srbija se odlučio za najpoznatije svetsko rešenje za planiranje i konsolidaciju Oracle Hyperion. Vrlo jak internacionalni tim, na čelu s IN2, sa velikim iskustvom u implementaciji ovog rešenja u telko industriji i brojni tim sa strane naručioca preuzeli su obavezu da realizuju ciljeve koje je pred projekat postavilo rukovodstvo kompanije Telekom Srbija.\nJedan deo projekta koji predstavlja i veći izazov jesu procesi planiranja i budžetiranja. Da bi se postavljeni cilj ostvario potrebno je ove procese značajno unaprediti, a u nekim segmentima i potpuno redizajnirati. Postavljeni cilj će se ostvariti implementacijom i potrebnim prilagođenjima modula Hyperion Planning.\nDrugi deo projekta obuhvata implementaciju i prilagođenje modula HFM (Hyperion Financial Management) koji je namenjen za finansijsku i budžetsku konsolidaciju među vlasnički povezanim pravnim licima koji posluju u Srbiji i regionu.\nZa integraciju s ostalim sistemima Telekoma i učitavanje podataka iz spoljnih izvora, koristiće se Oracle Financial Data Quality Management modul.\nPrva faza projekta bi trebala biti završena u aprilu 2014, a završetak projekta se očekuje krajem godine.\nIN2 je Oracle platinum partner i među 6 Oracle specijalizacija poseduje specijalizaciju za Oracle EPM Hyperion na osnovu projekata u HT-u, Plivi i Telekomu Srbija.\nIN2 sa konzorcionim partnerima započeo projekat implementacije Oracle Hyperion Planninga i Hyperion Financial Managementa u Telekomu Srbija was last modified: March 4th, 2014 by Redakcija\nHyperion Financial Managementin2Oracle Hyperion PlanningOracle Hyperion PlanningaTelekom-Srbija\nOpel OnStar 4G/LTE modeli autmobila sa mobilnom povezivosti visokih brzina


BH novinari: Osuda prijetnji Milorada Dodika portalu Klix\nČetvrtak, 27 Veljača 2020 13:52\nUpravni odbor Udruženja/udruge BH novinari i Linija za pomoć novinarima osuđuje uvredljive izjave člana Predsjedništva Bosne i Hercegovine Milorada Dodika o portalu Klix iz Sarajeva.\nNa posebnom zasjedanju Narodne Skupštine Republike Srpske u srijedu u Banjaluci, Dodik je Klix nazvao ''neprijateljskim medijem'' za Republiku Srpsku, čime je zloupotrijebio skupštinsku govornicu za obračun sa ovim medijem i njegovim novinarima.\nUO BH novinara smatra nedopustivim uplitanje Milorada Dodika u rad novinara Klixa, uključujući i širenje neistina i neprimjerenih kvalifikacija o ovom, ali i svim drugim medijima koji kritički izvještavaju o radu institucija ili pojedinaca iz RS.\nTakvi mediji i novinari su konstantno meta političkih napada, prijetnji, klevetničkih i primitivnih kvalifikacija Milorada Dodika i drugih zvaničnika RS, proglašavaju ih “neprijateljima RS”, a ne prezaju ni od slanja policije u medijske redakcije.\nPodsjećamo, u prosincu 2014. u redakciju Klixa u Sarajevu upala je policija Republike Srpske, potpomognuta policajcima Kantona Sarajevo, samo zbog toga što je Klix objavio audio snimak nezakonite ''kupovine'' poslanika i njihovih glasova u tadašnjem sazivu NS RS'', priopćeno je iz BH novinara.\nUO BH novinara rezolutno zahtijeva od Milorada Dodika da prestane sa nasiljem nad medijima, te da svoj odnos prema medijima i novinarima uskladi sa demokratskim vrijednostima i medijskim slobodama, koje uključuju slobodu kritike javnih dužnosnika, poštivanje normi pristojne komunikacije i uvažavanje uloge medija u društvu.\nU posljednjih nekoliko godina, Linija za pomoć novinarima je zabilježila najmanje 20 napada i prijetnji Milorada Dodika novinarima i medijima iz cijele BiH, sa posebnim fokusom na BNTV, FTV, BHRT, Oslobođenje, novinsku agenciju Beta, itd.\nZbog učestalosti napada, njihovog paranoičnog ponavljanja i brutalnosti, BH novinari će zatražiti od Europske Federacije novinara, Vijeća Europe i Ureda OSCE za slobodu medija posebne reakcije i intervencije za zaštiti slobode izražavanja i sigurnosti novinara u cijeloj BiH, a posebno u entitetu Republika Srpska.


Stabilan Zapadni Balkan znači snažnija Evropa | Analitika - Informativni Portal\nStabilan Zapadni Balkan znači snažnija Evropa\nJedino stabilan i bezbjedan Zapadni Balkan doprinosi održivosti razvojne i bezbjednosne arhitekture Evrope, ocijenio je ministar vanjskih poslova Srđan Darmanović, ističući da je potrebno snažno prisustvo Evropske unije (EU) i NATO-a u region.\nObjavljeno: 12. 02. 2019 - 20:07\nOn je danas, drugog dana posjete Njemačkoj, u Institutu Aspen u Berlinu govorio na temu evroatlantske integracije Crne Gore.\n"Prošla godina je za Zapadni Balkan bila veoma uspješna u pogledu integracije u evropske i evroatlantske strukture" ocijenio je Darmanović.\nOn je istakao da jedino stabilan i bezbjedan Zapadni Balkan doprinosi održivosti razvojne i bezbjednosne arhitekture Evrope.\nCrnogorski šef diplomatije ukazao je na potrebu i važnost snažnog prisustva EU i Alijanse u regionu, kao ključnih pokretača reformskih procesa.\n"Usvajajući NATO i EU standarde, osim što jačamo bezbjednost, stabilnost, principe demokratije i vladavine prava, istovremeno podstičemo ekonomski i opšti društveni razvoj u našim državama", ocijenio je Darmanović.\nDarmanović je danas u Bundestagu, u odvojenim susretima, razgovarao sa predsjednikom Odbora za pitanja EU Gunterom Krihbaumom, predsjednikom Odbora za vanjske poslove Norbertom Retgenom, kao i članovima Parlamentarne grupe za jugoistočnu Evropu.\nU razgovorima je, kako je saopšteno iz resornog Ministarstva, iskazan interes za nastavak saradnje sa Bundestagom, naročito u kontekstu aktuelnog momenta procesa evropske integracije u kojem se nalazi Crna Gora.\nDarmanović je, navodi se, ukazao na punu posvećenost reformama u ključnim oblastima, izrazivši zadovoljstvo saradnjom koju u tom pravcu ostvarujemo sa zvaničnim Berlinom.\n“U susretima u Bundestagu šef crnogorske diplomatije je ohrabrio i dalje intenziviranje parlamentarne saradnje dvije države”, piše u saopštenju.


Kompanija „Energo-Zelena“ izdala saopštenje o podnošenju zahteva za arbitražu protiv Srbije | Energetski portal Srbije\nDirektor kompanije „Energo-Zelena“ gospodin Tom Hanson izjavio je za Agenciju Beta da je ova kompanija podnela zahtev za međunarodnu arbitražu protiv Republike Srbije pred Međunarodnim centrom za investicione sporove u Vašingtonu (ICSD). On je istakao da je ovaj postupak započet zbog toga što Republika Srbija nije sprovela sopstvene propise iz oblasti prerade životinjskog otpada čime je ugrozila investiciju od preko 20 miliona evra i doprinela da ova kompanija posluje sa gubicima. Osim toga, prekršila je i međunarodne obaveze koje proističu iz bilateralnog investicionog sporazuma sa Belgijom koji je stupio na snagu 2007. godine.\nGospodin Hanson je u saopštenju kompanije „Energo-Zelena“ istakao da je ova kompanija jedina kompanija u Srbiji za neškodljivu preradu životinjskog otpada koja posluje u skladu sa propisima. Prema njegovim rečima, nepoštovanjem sopstvenih propisa Srbija je ugrozila javno zdravlje svojih građana i životnu sredinu. Zbog toga je odlučeno da se obustavi rad ove kompanije do 29. novembra ove godine, a ukoliko se ne postigne dogovor sa državom do kraja decembra fabrika će biti zatvorena.\nU saopštenju se navodi da je vrednost kompanije 21,5 miliona evra, kao i da je pružila veliku pomoć nakon majskih poplava Republici Srbiji i Bosni i Hercegovini preradom preko 1000 tona životinjskog otpada čime je sprečila nastanak zaraze.\nGospodin Hanson je izjavio i da je kompanija „Energo-Zelena“ do sada pokušavala da reši ovaj problem mirnim putem, ali pošto nije naišla na razumevanje nadležnih institucija morala je da podnese Zahtev za arbitražu Međunarodnom centru za rešavanju investicionih sporova 24. oktobra ove godine.\nU saopštenju kompanije „Energo-Zelena“ navode se i razlozi podnošenja ovog zahteva, od kojih su neki nenadgledanje rada svih učesnika na tržištu životinjskog otpada, bacanje životinjskog otpada u prirodu od strane kafilerija, a kao poseban problem navedeno je da Uprava za veterinu poseduje dve državne kafilerije u Ćupriji i Somboru kojima upravlja i kontroliše ih iako nisu usaglašene sa zakonom. Takođe je navedeno da su ove kafilerije spustile cene za sakupljanje i preradu životinjskog otpada za preko 50 odsto čime je ugrožen rad kompanije „Energo-Zelena“.\nZahtev za arbitražu\nMeđunarodni centar za rešavanje investicionih sporova


ŠOK U 'ĆIRILICI': 'Svejedno je kako se tamo vladar zove, oni imaju jedan cilj, a to je uništavanje srpskog naroda…' | Slobodna Bosna\nGost emisije "Ćirilica" bio je srbijanski novinar Aljoša Milenković koji je govorio o navodnom negativnom uticaju Njemačke na Srbiju.\nAljoša Milenković je pred kamera iznio gomilu nebuloza, te optužio Njemačku da kao: „glavni igrač u Evropi vijekovima radi o glavi srpskom narodu“.\n- Zaboravljamo da pričamo o glavnom igraču ovde koji vekovma radi o glavi srpskom narodu. Zaboravljamo da pričamo o Nemačkoj. Svejedno da li se tamo vladar zove Hitler ili Kajzer Wilhelm - oni imaju jedan cilj, a to je uništavanje srpskog naroda, kazao je Milenković.\nNo, srbijanski novinar na Vučićevoj propagandnoj televiziji ide i korak dalje pa spominje i pokrštavanje Lužičkih Srba.\n- Setimo se nasilne asimilacije i pokrštavanja Lužičkih Srba kojih je sa 5 miliona spalo na četrdesetak hiljada.\n- Engels objavljuje natpis o tome šta će biti kada krene revolucija i koje narode treba fizički uništiti i među njima su naravno, Srbi. Oni su Srbe videli kao narod druge kategorije, bez ustezanja je kazao Milenković.\n- Nikada neću zaboraviti scenu kada su Srbi napravili blokadu puta, jer su Albanci van dogovora započeli radove na srpskoj strani. Došle su nemačke snage KFOR-a, mladići od dvadesetak godina koji su bli u opremi za razbijanje demonstracija. Sa druge strane je bio srpski narod koji je bio naoružan. Jedan sedamedsetogodišnji srpski starac pruža Nemcima sveću bez pokazivanja agresije, a nemački vojnik pruža ruku između dva štita i prska srpskog starca u oči suzavcem. Ova scena je kompletno sažela sve ono što Nemačka našem narodu sve ove vekove radi, kazao je Milenković, te svoj „najjači adut“ ostavio za kraj.\n-Krajnji cilj Nemačke je nestanak srpskog naroda. U Nemačkoj se srpsko pitanje rešilo, a sada ostaje da se ono reši i u Srbiji, kazao je Aljoša Milenković.\nSRAMNE SCENE U „ĆIRILICI“: „Bosna i Hercegovina ne može da postoji kao demokratska država, ova iluzija od države…“\n05. Okt. 20218\nPOKRENULI VITALNI NACIONALNI INTERES: Klub Bošnjaka u NSRS obara zakon o ćirilici?\nŠOK U „ĆIRILICI“: Marić „ugostio“ bivšeg savjetnika haške osuđenice Biljane Plavšić, pogledajte šta je rekao o visokom predstavniku u BiH Christianu Schmidtu (VIDEO)\n17. Avg. 20212\nSRAMOTNE SCENE U "ĆIRILICI": "To u Bosni treba da se iskoristi za stvaranje etničke i što čistije velike bošnjakije ili muslimanije, gde je Naser Orić heroj. Srebrenica je..."\n10. Avg. 20217


ZA KINU BALKAN JE POVEZNICA ZA SEVER I JUG\nHome / VESTI / Vesti iz EPuS-a / ZA KINU BALKAN JE POVEZNICA ZA SEVER I JUG\nForum za međunarodne odnose Evropskog pokreta u Srbiji održao je prošle srede otvoreni sastanak na temu kineskog faktora u svetu i uticaju na Srbiju i Balkan. Razmatrane su implikacije kineskog uticaja naročito u kontekstu obnavljanja Puta svile kroz inicijativu „Jedan pojas, jedan put“ kineskog predsednika Ksi Đin Pinga.\nPredsednica Foruma za međunarodne odnose Evropskog pokreta u Srbiji, Jelica Minić, ocenila je da se stiče utisak da Evropska unija još uvek nema jedinstvenu strategiju prema Kini. „Javljaju se strahovanja od nezaustavljivog dolaska Kine u Evropu preko našeg regiona“, dodala je Minićeva.\nOna je istakla dve stvari o kojima treba razmišljati: prvo, karakter priliva kapitala iz Kine na Balkan i drugo nepostojanje ambicije Kine da deli region.\nNovinarka RTS i članica Foruma za međunarodne odnose, Jasminka Simić, se opisujući opšti aspekt kineske uloge na međunarodnoj sceni, osvrnula na najvažniji događaj koji se ove godine dogodio u Kini a to je devetnaesti kongres komunističke partije na kome je predsednik Ksi Đin Ping stavljen u ravan sa svojim prethodnicima Mao Cetungom i Deng Ksijaopingom. Simićeva je rekla kako su osnovne dve karakteristike vizije Ksi Đin Pinga jačanje KP Kine i njenog rukovodstva prvenstveno preko procesa antikorupcije i borbe protiv siromaštva.\nDruga ideja odnosi se na to da je Kina na putu da postane super sila bez ugrožavanja drugih i izvoza kineskog modela. Za nju je ključno pitanje kako harmonizovati evrointegracijski put Zapadnog Balkana sa kineskim investicijama.\nSavetnik za razvoj i strana ulaganja Mahmud Bušatlija konstatovao je da svet ne razume dobro Kinu. Prema njegovim rečima, paradigma Zapadnog sveta drugačija je od kineske, i zasniva se na vladavini boga novca uz liberalnu ekonomiju, dok je u Kini dominantan socijalistički korporativizam.\n„Mi nismo prioritet za Kinu, jer su oni u vlasničkoj strukturi svih značajnijih mediteranskih luka. Takođe, Balkan je uvek bio prolaz sever-jug, a ne istok-zapad“, podvukao je Bušatlija.\nNovinar Novog magazina, Mijat Lakićević, svom izlaganju dao je naslov ʺ16+1=1 u plusu, a 16 u minusuʺ. Govoreći o dolasku kompanije „Alibaba“ u Srbiju, on je rekao „Kinezi su u konkurenciji Mađarske, Bugarske i Hrvatske, odabrali Srbiju, jer mi nismo članica Evropske unije u kojoj mora biti tendera i gde se direktno pregovara sa državom“.\nLakićević ističe da Kinezi ne znajući šta će sa ogromnim novcem vode ekspanzivnu ekonomsku politiku u kojoj su njihovi krediti skuplji od drugih do kojih Srbija može doći.\nUčesnici debate bili su saglasni u tome da je Kina teško zaustavljiva, ali i kako ta tema tek dolazi. Kao objašnjenje za nepostojanje jedinstvene strategije prema Kini rečeno je da se Evropa ne bavi više u toj meri dugoročnim planiranjem razvoja i da je jedino još Kina pravi planove na dugi rok.\nIstičući strateške ciljeve ove države, pozivajući se na izjave kineskih zvaničnika, učesnici su rekli da je strateški cilj Kine izvoz roba i usluga u 16 zemalja centralne i jugoistočne Evrope, a ne investiranje. U ovom slučaju je za ekonomski slabije razvijene zemlje bolje svrstati se uz jačeg i iskoristiti to za učvršćivanje svoje pregovaračke pozicije u budućim svetskim kretanjima.


Borenović: Vladajuće stranke da prestanu s manipulacijama o referendumu\nSrna 02.04.2014 17:27\nBANJALUKA - Potpredsjednik PDP-a Branislav Borenović pozvao je vladajuće stranke da prestanu sa, kako je rekao, manipulacijama i obmanama građana u vezi sa referendumom o nezavisnosti Republike Srpske.\nBorenović je podsjetio da su poslanici PDP-a pred kraj 2009. predložili parlamentu da zaduži Vladu da u roku od 90 dana pripremi neophodne pretpostavke i Skupštini predloži odluku o raspisivanju referenduma o nezavisnosti Republike Srpske, ali da su protiv ili uzdržani bili svi poslanici SNSD-a, DNS-a, Socijalističke partije i stranaka iz Federacije BiH.\nOn je novinarima predočio izvod iz glasanja o tom zaključku sa posebne sjednice od 28. decembra 2009.\nBorenović je izrazio žaljenje zbog izlaska Marinka Umićevića iz ove stranke, ali je istakao da je to njegova lična odluka.\n"Umićević me je prije dva dana obavijestio da više nije član partije. Zahvalili smo mu na korektnoj saradnji i odlučili da o tome ne polemišemo putem medija", rekao je Borenović.\nKomentarišući ruski kredit Republici Srpskoj od 500 miliona dolara, Borenović je rekao da će podržati svaki dogovor sa starim ili novim kreditorom kojim će se smanjiti enormna godišnja rata kredita iz budžeta, ali ne i ako će se ta sredstva iskoristiti za pokriće tekućeg deficita bez smanjenja starih kredita.\n"Ako će Rusija dati kredit od pola milijarde evra na duži rok kako bismo vratili nepovoljne kratkoročne kredite Međunarodnog monetarnog fonda /MMF/ i komercijalnih banaka i smanjili godišnju ratu sa 550 na 250 miliona KM, to je dobro, ali ako će se iskoristiti za pokriće tekućeg deficita, a da ostaju stari krediti, to je glupost", rekao je Borenović.\nOn je naveo da je SNSD na prošloj sjednici Narodne skupštine Republike Srpske vrlo vješto donio odluku o dugoročnom zaduživanju Srpske za ovu godinu s namjerom da sve odluke o zaduživanju do 255 miliona KM donosi Vlada, a ne Skupština, kako bi se izbjegla rasprava.


Ova grupa će bez ičije pomoći, samostalno promeniti način na koji pristupamo društvenim strukturama i dinamici moći u svim oblastima našeg života, od šire zajednice do porodice.\nČesto su to ljudi koje možete videti kako rade iz senke, ali ne prave greške. Paradoksalno, i Iscelitelji i Revolucinari imaju isti cilj. Ali dok prvi stavljaju ličnu snagu u službu promene sistema, drugi unose smisao u lične traume i pomažu drugima da izleče rane iz prošlosti. Ovo su naši terapeuti, pisci i umetnici, naši naizgled slučajni iscelitelji.\nOni su tu da zarone duboko u svoje emocije i pomognu svetu da izađe iz kolektivne traume i tuge.\nOvaj tranzit zahteva da se posvetimo napornom radu i da uradimo ono što je potrebno da bude urađeno kako bi svet postao bolje mesto za život. Za ljude rođena sa Plutonom u Škorpiji, ove 2 godine će biti prilika da uvežbavaju rešenost i samovrednovanje. Ovo je vreme završetaka i važno je da dozvole da toksični uticaj prošlosti iščezne iz njihovih života.\nVažno je da negujete sebe iznutra, i da radite na svom emocionalnom zdravlju tokom naredne 2 godine.


Home Composed Song Contest 2014 :: Takmičenja 2014. - Strana 1 of 1\n19 Septembar 2019, 23:24:03\n« OGAE Second Chance Contest 2014 | OGAE Retro Contest 1975: Zdravko Čolić - April u Beogradu »\nAutor Tema: Home Composed Song Contest 2014 (Pročitano 1560 puta)\n« poslato: 14 Jul 2014, 15:36:32 »\nHome Composed Song Contest je takmičenje u okviru OGAE mreže, na kome mogu učestvovati kompozitori i pevači amateri sa svojim pesmama. Cilj takmičenja je dati šansu evrovizijskim fanovima koji pišu svoju muziku, da učestvuju na takmičenju evrovizijskog formata, gde će se naći i u ulozi izvođača i u ulozi žirija. Takmičenje je pokrenuo Danac Morten Boldt Hansen 1991. godine i od tada se redovno organizuje sa izuzetkom '95. kada nije održano, a pravila su slična kao na Pesmi Evrovizije, gde obično pobednik takmičenja organizuje naredno. Pobedu na 22. izdanju ovog takmičenja odneo je Grk Eduard Alexogiannopoulos sa pesmom "Waiting til may", pa je grčki tim sa njim na čelu ovogodišnji domaćin takmičenja. Do sada su kroz ovo takmičenje prošli pevači amateri iz 28 zemalja. Prethodnih šest godina među učesnicima ovog takmičenja, bili su i srpski timovi predvođeni Bobanom Đekićem, koji je i pobedio 2008. i Dejanom Nikodijevićem i Nikolom Radunovićem (duo NIDEJ).\nLogo takmičenja se sastoji od 23 kruga koji reprezentuju 23 godine Home Composed Song Contest-a. 22 zastave pokazuju nacionalnosti dosadašnjih pobednika. Najmanji krug u sredini predstavlja prvog pobednika iz Danske, a zatim se ređaju sve veći, zakjučno sa grčkom zastavom i ikonom takmičenja na čije mesto će doći zastava pobednika ovogodišnjeg izdanja.\n- Konkurs je otvoren za stanovnike Evrope, kao i Evropljane, koji žive na drugim kontinentima;\n- Nema ograničenja u pogledu starosti učesnika;\n- Svi učesnici (kompozitori, tekstopisci i izvođači) mora da budu amateri. Ovo praktično znači da oni ne mogu da imaju neki prethodni rad u muzičkoj industriji, koji je komercijalno objavljen;\n- Pesma treba da bude rezultat sopstvenog rada učesnika i ne bi trebalo da krši nečija autorska prava;\n- Pesma može da ima više autora i u tom slučaju, potrebno je sva imena navesti u prijavnom formularu;\n- Nakon slanja pesme, nikakve naknadne izmene nisu moguće. Ovo pored same pesme uključuje i naziv pesme, imena autora, tekst i bilo koje druge izmene;\n- Svaki učesnik može da učestvuje sa samo jednom pesmom;\n- Trajanje pesme ne bi trebalo da bude duže od 5 minuta;\n- Home Composed Song Contest nije vlasnik nijedne prijavljene pesme, ali učesnici činom prijavljivanja, daju dozvolu da se koriste imena, likovi, audio i video snimci, kao i glas u promotivne aktivnosti. Ova dozvola može da se povuče u bilo kom trenutku nakon slanja zahteva;\n- Učesnici zadržavaju pravo vlasništva nad pesmom;\n- Učesnici su saglasni sa ovim pravilima i eventualnim naknadnim izmenama;\n- Učesnci su ujedno i članovi žirija, koji će preslušati sve pesme i rangirati ih po željenom poretku;\n- Učesnik je dužan da pošalje svoje glasove u predviđenom roku, od 5. do 30. septembra 2014. do ponoći, inače će njegova pesma biti diskvalifikovana;\n- Svaki učesnik glasa tako što rangira sve pesme, a zatim organizator za prvih 10 pesama dodeljuje poene evrovizijskim stilom, dakle 1,2,3,4,5,6,7,8,10 i 12 poena. Ovakav način glasanja je zbog eventualne naknadne diskvalifikacije nekih pesama;\n- Postojaće i glas publike, zasnovan na broju deljenja pesama na internetu i vredeće kao glasovi jednog člana žirija;\n- Svaka zloupotreba može rezultovati diskvalifikacijom;\n- Pesma koja skupi najviše poena, biće proglašena pobednikom. Ukoliko više pesama imaju jednak broj poena, prednost će imati pesma koja prikupi više 12-ica;\n- U slučaju da se prijavi veliki broj pesama, održaće se preliminarna selekcija. 3 nepristrasne sudije će odabrati najboljih 40 pesama, koje će se kvalifikovati u polufinale. U slučaju da ovo bude neophodno, imena sudija će biti objavljena pre 31. avgusta, kada ističe rok za prijavu pesama. Spisak najboljih 40 biće objavljen 5. septembra;\n- Učešće je besplatno.\nPrijave se šalju tako što se popuni prijavni formular (preuzmite ga u DOCX formatu) i zajedno sa pesmom u MP3 formatu i najmanje jednom slikom, pošalje putem email-a team@homecomposed2014.com. Rok za prijavljivanje je do 31. avgusta 2014.\nRezultati glasanja na Home Composed Contest-a 2014. biće objavljeni između 8. i 11. oktobra 2014.\n2013 GRČKA: Eduard Alexogiannopoulos - Waiting til may\n2012 FINSKA: Snowclone - Olen\n2011 DANSKA: Tony Søgaart Olsen - Visne Roser\nSve pesme pristigle na izbor, biće postavljene na zvaničnom sajtu takmičenja homecomposed2014.com, a na kome se mogu naći i informacije o takmičarima.\n« Poslednja izmena: 14 Jul 2014, 15:40:45 Miloš »\nOdg: Home Composed Song Contest 2014\n« Odgovor #1 poslato: 14 Jul 2014, 16:12:37 »\nKakva dominacija Danaca\n« Odgovor #2 poslato: 12 Oktobar 2014, 02:24:36 »\nOvogodišnji pobednik je Finac Bo Söderholm sa pesmom „When my heartache is over“!\nPogledajte rezultate i poslušajte pesmu na:\n3147 Pregleda 27 Novembar 2009, 09:16:46\n4560 Pregleda 18 Septembar 2012, 04:49:27\n2845 Pregleda 14 Novembar 2010, 20:01:41\n2985 Pregleda 11 Mart 2013, 22:26:10\n2277 Pregleda 13 Novembar 2013, 23:38:24


Back PRIVREDA PREDSTAVLJAMO Saša Maksimović: Na narednoj Gospojini POLJO FEST i Revija paradnih zaprega u prvom planu\nčetvrtak, 01 septembar 2016 09:56\nPokazalo se da je i to bilo dovoljno, i da je manifestacija, kakvu je poznajemo, doduše „skraćena“ za jedan dan, ispunila sva očekivanja. Organizatori 11. Gospojine posebno su se potrudili da IV POLJO FEST bude sadržajno bogatiji i interesantniji. Gospodin Maksimović objašnjava da to nije slučajno jer je Novi Bečej poljoprivredna opština, i da treba mnogo više ulagati kako u poljoprivredu, tako i u edukaciju poljoprivrednika, jer je poljoprivreda budućnost naše zemlje.\nOve godine POLJO FEST je bio nešto posećeniji od strane poljoprivrednih proizvođača, jer je uveden Dan stočara i panel posvećen pitanjima vezanim za stočarstvo. Tako su i ratari i stočari, imali jedinstvenu priliku da se upoznaju sa novim trendovima iz sfere poljoprivrede. U tome su im pomogli odlični sagovornici, između ostalih, pomoćnik ministra poljoprivrede i zaštite životne sredine u Vladi Srbije, gospodin Dragan Mirković i pokrajinski sekretar za poljoprivredu, vodoprivredu i šumarstvo, gospodin Vuk Radojević. Prisutni su mogli i da postave pitanja o onome šta ih interesuje, na šta predstavnici lokalne samouprave ne mogu da daju odgovore.\nPo rečima predsednika opštine, ovo je bila prilika za njihov napredak, a samim tim i napredak opštine Novi Bečej, pokrajine i republike, jer što je seljak jači i Srbija je jača. Gospodin Maksimović je obavestio i o novom pravcu razvoja ove manifestacije, vrlo značajne za ovu opštinu.\n- Gospojina će kao i do sada biti nosilac manifestacionog turizma u novobečejskoj opštini, ali akcenat će biti na drugim sadržajima. Podržaćemo POLJO FEST, kao bitan faktor razvoja poljoprivrede i cele opštine, ali i Reviju paradnih zaprega, kao preteču Gospojinskih dana i pramanifestaciju iz koje se izdigla Gospojina. Ona je godinama bila na margini, dok se veća pažnja posvećivala večernjim koncertima. Mi želimo to malo da promenimo - rekao je gospodin Saša Maksimović, dodavši da osim manifestacionog turizma, u planu je razvoj drugih vrsta turizma, a za koje ovaj grad i te kako ima potencijala.\nViše fotografija sa Gospojinskog POLJO FESTA i Revije paradnih zaprega, možete da pogledate nma našoj Facebook stranici: https://www.facebook.com/topsrbija/media_set?set=a.1368976439782512.1073743500.100000105079334&type=3&pnref=story.


Snijeg uzrokovao probleme selima sa srpskim povratnicima\nBosansko Grahovo - Snijeg koji neprestano pada uzrokovao je brojne probleme srpskim povratnicima u opštinama Livanjskog kantona, a najteže je u Bosanskom Grahovu, gdje su neka sela potpuno odsječena, rekao je Srni vršilac dužnosti načelnika opštine Bosansko Grahovo Nikola Čeko.\n23.01.2019 10:11 Srna\nPrnjavor - U vrijeme kada mnoštvo mladih odlazi na školovanje ili trbuhom za kruhom u Evropu, puna elana i volje za radom u prnjavorski Dom zdravlja, sa znanjem i zvanjem koje je sticala na Medicinskom fakultetu u Banjaluci došla je Milica Popadić.\n22.01.2019 14:56 Brane Radulović\nSrbac - Humanisti iz Austrije, Klaus, Edita i Ana-Maria Majr, donirali su humanitarnu pomoć za desetak socijalno ugroženih porodica i staračkih domaćinstava iz tri opštine.\n22.01.2019 14:50 D. J.\nIstočno Sarajevo - Vršilac dužnosti direktora Bolnice “Srbija” Nebojša Šešlija naveo je da je za besplatnu mamografiju već prijavljeno 220 žena, ali da će pregledi, uz pomoć Olimpijskog centra (OC) “Jahorina” i lokalnih zajednica u sastavu grada Istočno Sarajevo, biti ...\n22.01.2019 12:06 Ž. D.\nMrkonjić GRAD - Odlazak Mrkonjićana u evropske zemlje, poput Austrije i Slovenije, toliko je uzeo maha da među lokalnim stanovništvom uveliko kruži priča po kojoj se više mrkonjićke djece upisuje u škole u Lincu, nego u gradu podno Lisine!\n22.01.2019 11:24 nezavisne.com


Press Online :: Zanimljiva istorija :: Otkrivena tajna naredba ruskih vlasti o Staljinovim gulazima\n25. 06. 2020. - Autor: B92.net\nMoskovski muzej posvećen nekadašnjim sovjetskim logorima za prisilan rad saopštio je da je otkrio tajnu naredbu ruskih vlasti iz 2014. godine kojom je činovnicima naloženo da unište podatke o zatvorenicima u takozvanim "gulazima"\nTaj potez mogao bi da ima katastrofalne posledice na proučavanje istorije tih logora, naveo je Muzej istorije gulaga.\nU zloglasne sovjetske logore 30-ih i 40-ih godina prošlog veka poslato je oko 17 miliona ljudi, od kojih je najmanje pet miliona osuđeno na osnovu lažnih svedočenja.\nPredmeti osuđenika najčešće su uništavani, ali su njihovi lični podaci čuvani na posebnim registracionim karticama koje su još u posedu policije i bezbednosnih službi.\nMuzej je saopštio da je otkrio tajnu naredbu iz 2014. godine kojom je ruskim zvaničnicima naloženo da unište registracione kartice zatvorenika koji imaju više od 80 godina, što bi obuhvatilo gotovo sve njih.\nStručnjak Muzeja Aleksander Makejev rekao je za agenciju Interfaks da su te kartice uništene u jednom regionu na Dalekom istoku, gde su bili neki od najvećih sovjetskih logora u kojima su mnogi zatočenici umrli.\nIako je represija koju je sprovodio sovjetski diktator Josif Staljin ostavila dubok ožiljak na ruskoj naciji i uništila živote miliona ljudi, prethodnih godina su primetna nastojanja ruskih zvaničnika da relativizuju Staljinov teror, isticanjem njegovih zasluga za pobedu u Drugom svetskom ratu i za izgradnju ekonomije


Zatraženo pojašnjenje odluke o oporezivanju poklona u novcu - Akta.ba\nMinistarstvo nije bilo konsultirano u vezi sa donošenjem navedene odluke da se oporezuju pokloni u novcu.\n26.07.2018. 11:23 Izvor: / Akta.ba\nMinistarstvo za ljudska prava i izbjeglice kao vodeća institucija nadležna za saradnju sa iseljeništvom Bosne i Hercegovine zatražilo je od Poreske uprave Federacije BiH pojašnjenje odluke da oporezuje poklone u novcu s obzirom da Ministarstvo nije bilo konsultirano u vezi sa donošenjem navedene odluke koja je s pravom izazvala veliko interesovanje ne samo iseljenitšva nego i cjelokupne bosanskohercegovačke javnosti.\nDo dostavljanja odgovora Porezne uprave FBiH, Ministarstvo za ljudska prava i izbjeglice želi još jednom ukazati na značaj koji bosanskohercegovačko iseljeništvo ima na ukupan društveno-ekonomski sistem naše zemlje. Podsjećamo da su za novčane doznake iz inostranstva, a koje već duži niz godina predstavljaju stabilan izvor prihoda za Bosnu i Hercegovinu i čine 10-15% bruto društvenog proizvoda, najzaslužniji upravo građani porijeklom iz Bosne i Hercegovine, a koji žive van granica domovine.\nMinistarstvo za ljudska prava i izbjeglice poziva sve institucije u Bosni i Hercegovini da prilikom preduzimanja mjera i aktivnosti ili donošenja odluka koje mogu imati implikacije na naše iseljeništvo, prethodno obave konsultacije sa Ministarstvom u cilju razumijevanja značaja iseljeništva i mogućih negativnih implikacija koje odluke institucija u Bosni i Hercegovini mogu imati po iseljeništvo.\nIseljeništvo iz Bosne i Hercegovine je višemilionsko i predstavlja značajn društveno-ekonomski resurs kojeg svi u Bosni i Hercegovini moramo biti svjesni i zajedničkim snagama stvoriti uslove za značajnije ulaganje iseljeništva, ne samo u finansijskom smislu, nego i smislu ljudskog potencijala i prenosa znanja i iskustava na čemu Ministarstvo za ljudska prava i izbjeglice predano radi.\n#Poreska uprava FBiH\n#Ministarstvo za ljudska prava i izbjeglic


Bosch Aerotwin Multiclip metlice za brisače 450mm\nSa Aerotwin brisačima Bosch je ponovo dao najviši kvalitet brisanja, inovativni dizajn i maksimalni komfor. Čak i pri jakoj kiši i velikim brzinama, vozači se mogu uvek osloniti na najbolju moguću v\nBosch Aerotwin Multiclip metlice za brisace 450mm Sa Aerotwin brisacima Bosch je ponovo dao najviši kvalitet brisanja, inovativni dizajn i maksimalni komfor. Cak i pri jakoj kiši i velikim brzinama, vozaci se mogu uvek osloniti na najbolju mogucu vidljivost. Bosch Aerotwin brisaci Vam garantuju izvanredne rezultate brisanja celom dužinom, aktuelnu tehniku prve ugradnje, perfektno cišcenje stakla - zahvaljujuci stvaranju tankog vodenog sloja, aerodinamicni dizajn ekstremno otporan na veliku brzinu, smanjeno habanje, duži vek trajanja, jasnu vidljivost, nema grebanja i škripanja. Bosch nudi kompletan program brisaca kako za prednje tako i za zadnje staklo za 95% vozila. Sa Bosch Twin brisacima dobijate perfektno cišcenje. Odlukuje ih: Stabilni sistem držaca od punog metala, otporan na uticaj oluja, dvostruka zaštita od korozije, mekano kretanje gume brisaca, hod bez grebanja i škripanja, tvrda guma brisaca sa dvostrano oborenom ivicom za temeljno cišcenje.\nMannol mineralno motorno ulje Diesel 15W40 CG-4 1l\nSONAX PROFILINE Zaštita za farove 75ml 276041\nSONAX Prašak za pranje automobila 12,5kg 525600\nSONAX Čistač na felne PLUS bez kiseline 5l 230500